
Z A K O N
O IZMENAMA I DOPUNAMA ZAKONA O SPREČAVANjU KORUPCIJE
Član 1.

U Zakonu o sprečavanju korupcije („Službeni glasnik RSˮ, br. 35/19, 88/19, 11/21 – autentično tumačenje, 94/21 i 14/22), u članu 2. tačka 2) posle reči: „osnivačˮ dodaje se zapeta, a reči: „ili članˮ zamenjuju se rečima: „član ili akcionarˮ.

Tačka 3) menja se i glasi: 

„3) „javni funkcioner” je: 

(1)
svako izabrano, postavljeno ili imenovano lice u organu javne vlasti, osim lica koja su predstavnici privatnog kapitala u organu upravljanja privrednog društva koje je organ javne vlasti,

(2)
državni službenik na položaju, zamenik direktora Agencije za sprečavanje korupcije, šef Kabineta predsednika Vlade, šef Kabineta potpredsednika Vlade, savetnik predsednika Vlade, savetnik potpredsednika Vlade i posebni savetnik ministra,

(3)
direktor, član nadzornog ili izvršnog odbora javnog preduzeća i pravnog lica u kome Republika Srbija, autonomna pokrajina, jedinica lokalne samouprave ili gradske opštine ima većinsko vlasništvo ili kontrolno vlasništvo po drugom osnovu,

(4)
predstavnik Republike Srbije, autonomne pokrajine, jedinice lokalne samouprave ili gradske opštine u skupštini pravnog lica u kome Republika Srbija, autonomna pokrajina, jedinica lokalne samouprave ili gradska opština ima vlasništvo;ˮ. 

Član 2.

U članu 15. posle stava 2. dodaju se st. 3. i 4. koji glase:

„U slučaju isteka mandata, direktor nastavlja da obavlja funkciju direktora do stupanja na funkciju novog direktora, a najduže jednu godinu od dana isteka mandata.
Ako novi direktor ne stupi na funkciju do isteka roka iz stava 3. ovog člana, nadležni odbor Narodne skupštine imenuje vršioca funkcije direktora Agencije u skladu sa članom 18. ovog zakona.”.

Član 3.

U članu 18. stav 1. menja se i glasi:

„U slučaju da je direktoru prestala javna funkcija, nadležni odbor Narodne skupštine imenuje vršioca funkcije direktora Agencije između pomoćnika direktora.”.

Član 4.

U članu 35. posle stava 1. dodaje se novi stav 2. koji glasi: 

„Organ državne uprave kojem je Agencija podnela inicijativu iz stava 1. ovog člana, dužan je da u roku od 30 dana od dana prijema obavesti Agenciju o prihvatanju, odnosno o razlozima za neprihvatanje inicijative.ˮ. 

Dosadašnji stav 2. postaje stav 3. 

Posle stava 3. dodaju se st. 4. i 5. koji glase: 

„Organ državne uprave dužan je da dostavi Agenciji obrazloženo izjašnjenje o mišljenju iz stava 3. ovog člana.

Inicijative Agencije za donošenje propisa, mišljenja Agencije na nacrte zakona, obaveštenja organa državne uprave o prihvatanju, odnosno o razlozima za neprihvatanje inicijative Agencije za donošenje propisa, kao i obrazloženo izjašnjenje organa državne uprave o mišljenju Agencije na nacrte zakona objavljuju se na internet stranici Agencije.ˮ. 

Član 5.

U članu 42. stav 2. posle reči: „interesaˮ zapeta i reči: „izuzev ako postoji opasnost od odlaganjaˮ brišu se.

Član 6.

U članu 46. stav 3. posle prve rečenice dodaje se nova druga rečenica koja glasi:

„Zahtev za davanje saglasnosti podnosi se u roku od 15 dana od dana početka obavljanja poslova, odnosno delatnosti.ˮ.

Član 7.

Član 50. menja se i glasi:

„Član 50.

Javni funkcioner može da vrši funkciju u političkoj stranci, odnosno političkom subjektu i da učestvuje u njihovim aktivnostima, ako to ne ugrožava vršenje javne funkcije i ako to nije zakonom zabranjeno.

Smatra se da javni funkcioner sagovornicima i javnosti iznosi stav organa u kojem vrši javnu funkciju, izuzev kada nedvosmisleno predoči sagovornicima i javnosti da iznosi stav političkog subjekta.

Javni funkcioner je dužan da označi nalog koji koristi u svojstvu javnog funkcionera na društvenim mrežama i na tom nalogu ne sme da postavlja objave koje se odnose na aktivnosti političke stranke, odnosno političkog subjekta. Javni funkcioner ne sme da postavlja objave koje se odnose na vršenje njegove javne funkcije na nalog na društvenoj mreži koji nije označen kao nalog koji koristi u svojstvu javnog funkcionera.

Javni funkcioner ne može da koristi javne resurse za promociju političkih stranaka, odnosno političkih subjekata, pod čime se posebno podrazumeva korišćenje javnih resursa u svrhu javnog predstavljanja učesnika u izborima i njihovih izbornih programa, pozivanja birača da za njih glasaju na izborima, odnosno da bojkotuju izbore, kao i korišćenje javnih resursa za druge vidove političkih aktivnosti, kao što su rad sa biračima i članstvom, organizovanje i održavanje skupova i promocija, izrada i podela reklamnog materijala, brošura, lifleta i publikacija, političko oglašavanje, istraživanje javnog mnjenja, medijske, marketinške i konsultantske usluge i sprovođenje obuka za stranačke aktivnosti.

Izuzetno od stava 4. ovog člana, javni funkcioner može da koristi javne resurse radi zaštite lične bezbednosti, ukoliko je takva upotreba javnih resursa uređena propisima iz te oblasti ili odlukom službi koje se staraju o bezbednosti javnih funkcionera.

Javni funkcioner ne može da koristi javne skupove na kojima učestvuje i susrete koje ima u svojstvu javnog funkcionera, za promociju političkih stranaka, odnosno političkih subjekata, pod čime se posebno podrazumeva korišćenje tih javnih skupova i susreta za javno predstavljanje učesnika u izborima i njihovih izbornih programa, pozivanje birača da za njih glasaju na određenim izborima, odnosno da bojkotuju izbore.

U toku izborne kampanje, a nakon isteka roka za podnošenje izborne liste odnosno podnošenje predloga kandidata za predsednika Republike (u daljem tekstu: istek roka za kandidovanje), javni funkcioner ne može da u tom svojstvu organizuje promotivne aktivnosti organa javne vlasti, da ih sprovodi niti da učestvuje u promotivnim aktivnostima koje organizuju druga lica, izuzev:

1)
kada je unapred, pre raspisivanja izbora, planirano da se promotivna aktivnost izvrši u određeno vreme i na određeni način;

2)
kada je reč o javnim manifestacijama koje se po ustaljenoj praksi sprovode u određeno vreme i uz učešće nosioca određene javne funkcije;

3)
kada je učešće javnog funkcionera neophodno zbog održavanja međunarodnih odnosa.

Promotivna aktivnost iz stava 7. ovog člana jeste aktivnost organa javne vlasti ili drugog lica koja utiče na stvaranje povoljne percepcije kod potencijalnih birača o kandidatu ili izbornoj listi koju je predložila politička stranka na čiji predlog je javni funkcioner u tom organu javne vlasti izabran, odnosno imenovan, kao i na odluku potencijalnog birača da glasa za tog kandidata ili izbornu listu.

Nakon raspisivanja izbora, organ javne vlasti koji planira da promotivnu aktivnost iz stava 7. ovog člana sprovede u periodu nakon isteka roka za kandidovanje, a pre kraja izborne kampanje, dužan je da u roku od sedam dana od dana raspisivanja izbora, Agenciji dostavi obaveštenje o planiranoj promotivnoj aktivnosti, sa pratećom dokumentacijom.

Izuzetno od stava 9. ovog člana, organ javne vlasti koji planira promotivnu aktivnost koja je neophodna zbog održavanja međunarodnih odnosa, obaveštenje Agenciji o njenom sprovođenju može da dostavi i nakon isteka roka iz stava 9. ovog člana, ako je potreba za njenim organizovanjem nastupila nakon raspisivanja izbora.

Agencija na svojoj internet stranici objavljuje spisak promotivnih aktivnosti o kojima je dobila uredna obaveštenja organa javne vlasti sa pratećom dokumentacijom. Organ javne vlasti ne može da održava promotivnu aktivnost koja se ne nalazi na spisku promotivnih aktivnosti koje je objavila Agencija na svojoj internet stranici. 

U toku izborne kampanje, javni funkcioner ne može tokom radnog vremena organa javne vlasti u kojem obavlja javnu funkciju da učestvuje u aktivnostima političke stranke, odnosno političkog subjekta, niti može sam da sprovodi stranačku aktivnost.

U toku izborne kampanje, a nakon isteka roka za kandidovanje, javni funkcioner ne sme da izdaje saopštenja u vezi sa vršenjem javne funkcije koja imaju za cilj ili za posledicu promovisanje političke stranke, političkog subjekta ili kandidata.

Odredbe st. 12. i 13. ovog člana ne odnose se na narodne poslanike, poslanike u skupštini autonomne pokrajine i odbornike u skupštini jedinice lokalne samouprave.
Prilikom učešća u aktivnostima političke stranke, odnosno političkog subjekta, javni funkcioner ne sme da se najavi, odnosno da bude najavljen kao javni funkcioner. Ukoliko politička stranka, odnosno politički subjekt najavi učešće javnog funkcionera u tom svojstvu, javni funkcioner je dužan da bez odlaganja ispravi pogrešnu najavu.

Ukoliko medij koji prenosi aktivnosti političke stranke, odnosno političkog subjekta, javnog funkcionera najavi suprotno stavu 15. ovog člana, dužan je da bez odlaganja objavi ispravku na isti način na koji je objavljena i pogrešna najava javnog funkcionera.

U toku izborne kampanje, u postupku iz člana 78. st. 1. i 2. ovog zakona, u kome odlučuje da li postoji povreda iz st. 1, 3, 4, 6, 7, 12, 13. i 15. ovog člana, Agencija odlučuje u roku od pet dana od dana pokretanja postupka po službenoj dužnosti, odnosno od dana prijema prijave pravnog ili fizičkog lica.ˮ.

Član 8.

Posle člana 50. dodaju se naziv člana i član 50a, koji glase:

„Praćenje aktivnosti javnih funkcionera tokom izborne kampanje
Član 50a
U toku izborne kampanje, a nakon isteka roka za kandidovanje, Agencija prati poštovanje obaveza javnih funkcionera iz člana 50. ovog zakona.

Praćenjem iz stava 1. ovog člana obuhvataju se obavezno aktivnosti javnih funkcionera koji u tom svojstvu nastupaju u medijima, na konferencijama za medije, govore na javnim skupovima, objavljuju izjave na internet stranicama organa javne vlasti, zvaničnim nalozima organa javne vlasti na društvenim mrežama, kao i na otvorenim privatnim kanalima komunikacije sa javnošću na kojima javni funkcioner objavljuje informacije o aktivnostima koje preduzima u tom svojstvu.

Praćenje iz stava 1. ovog člana vrši se uvidom u informacije koje su objavljene u medijima i na društvenim mrežama, prikupljanjem informacija od organa javne vlasti, pružalaca medijskih usluga, javnih funkcionera, drugih pravnih i fizičkih lica.

U roku od tri dana od dana raspisivanja izbora direktor Agencije donosi plan praćenja aktivnosti javnih funkcionera tokom izborne kampanje, kojim se utvrđuje spisak javnih funkcionera koji će biti praćeni. Plan praćenja aktivnosti javnih funkcionera tokom izborne kampanje se izrađuje korišćenjem softverskog alata za slučajni odabir, kao i na osnovu procene rizika zasnovane na odlukama Agencije i prijavama o kršenju ovog zakona tokom prethodnih izbornih kampanja.

Spisak javnih funkcionera iz stava 4. ovog člana sadrži ne manje od 60 lica kada se održavaju izbori za narodne poslanike ili predsednika Republike, ne manje od 40 lica kada se održavaju izbori za poslanike u skupštini autonomne pokrajine ili izbori za odbornike u skupštini grada Beograda i ne manje od 20 lica kada se održavaju izbori za odbornike u skupštini jedinice lokalne samouprave ili gradske opštine.

Osim javnih funkcionera obuhvaćenih praćenjem na osnovu spiska iz stava 4. ovog člana, Agencija obavezno prati aktivnosti predsednika Republike i članova Vlade.

Kada se izbori održavaju istovremeno u više gradova, opština ili gradskih opština, spisak javnih funkcionera iz stava 4. ovog člana sadrži najmanje tri lica koja obavljaju javnu funkciju u organima svakog od tih gradova, opština, odnosno gradskih opština.

Agencija jednom nedeljno objavljuje nalaze praćenja iz stava 1. ovog člana, koji uključuje podatke o vrstama praćenih aktivnosti, vrsti i broju praćenih pojavljivanja javnih funkcionera u javnosti i pokrenutim postupcima i merama koje je Agencija preduzela zbog povrede obaveza iz člana 50. ovog zakona.

U slučaju sumnje u kršenje obaveza iz člana 50. ovog zakona, Agencija bez odlaganja pokreće postupak po službenoj dužnosti protiv javnog funkcionera.

Sredstva za obavljanje poslova praćenja aktivnosti javnih funkcionera tokom izborne kampanje obezbeđuju se Agenciji u budžetu Republike Srbije, a u slučaju vanrednih izbora iz tekuće budžetske rezerve, u skladu sa predlogom koji dostavi direktor Agencije.ˮ.

Član 9.

U članu 55. stav 1. posle reči: „funkcijuˮ dodaju se zapeta i reči: „odnosno ako je tokom vršenja javne funkcije donosio ili učestvovao u donošenju odluka u vezi sa poslovanjem tog pravnog lica, preduzetnika ili međunarodne organizacije, odnosno ako je organ javne vlasti u kojem je javni funkcioner vršio javnu funkciju vršio nadzor nad tim pravnim licem, preduzetnikom ili međunarodnom organizacijomˮ.

Član 10.

U članu 56. stav 4. reč: „osam” zamenjuje se brojem: „15”.

Član 11.

U članu 59. stav 4. reč: „osamˮ zamenjuje se rečju: „desetˮ.

Član 12.


U članu 60. posle stava 2. dodaje se stav 3. koji glasi: 

„Ako javni funkcioner ili član porodice želi da zadrži prigodan ili protokolarni poklon čija vrednost prelazi 10% prosečne mesečne zarade bez poreza i doprinosa u Republici Srbiji, a koji nije od posebnog značaja za Republiku Srbiju, autonomnu pokrajinu, lokalnu samoupravu ili gradsku opštinu, može za vreme trajanja javne funkcije po osnovu koje je poklon primljen, podneti zahtev organu nadležnom za postupanje sa stvarima u javnoj svojini za otkup poklona po tržišnoj vrednosti.ˮ.

Član 13.

U članu 61. posle stava 2. dodaje se stav 3. koji glasi: 

„U slučaju potrebe, javni funkcioner, organ javne vlasti u kome je javni funkcioner na javnoj funkciji ili organ nadležan za postupanje sa stvarima u javnoj svojini, može zatražiti procenu vrednosti poklona od nadležnog organa ili organizacije, kao i pravnog i fizičkog lica koje obavlja poslove procene vrednosti stvari.ˮ. 

Član 14.

U članu 63. stav 2. reči: „tačka 1) i tač. 3) do 8)ˮ brišu se.

Član 15.

U članu 64. stav 2. posle reči: „javniˮ dodaju se zapeta i reči: „izuzev adrese poklonodavca, ako je poklonodavac fizičko liceˮ.

Član 16.

U članu 68. stav 1. menja se i glasi: 

„Javni funkcioner podnosi, u roku od 30 dana od dana izbora, postavljenja ili imenovanja, Agenciji izveštaj o svojoj imovini i prihodima, imovini i prihodima supružnika ili vanbračnog partnera, kao i maloletne dece ukoliko žive u istom porodičnom domaćinstvu, prema stanju na dan izbora, postavljenja ili imenovanja (u daljem tekstu: izveštaj).”. 

U stavu 2. posle reči: „postavljenˮ dodaju se reči: „na istu javnu funkcijuˮ.

Član 17.

U članu 69. stav 2. menja se i glasi:

„Bitna promena postoji kada su uvećani ili umanjeni imovina ili prihodi koji, prema prethodnom Izveštaju, prelaze prosečnu godišnju zaradu bez poreza i doprinosa u Republici Srbiji, za bilo koju godinu posle podonšenja tog Izveštaja u periodu do podnošenja novog Izveštaja ili do početka provere Izveštaja, kao i kada je promenjena struktura prijavljene imovine.ˮ.

Posle stava 2. dodaje se novi stav 3. koji glasi:

„Pod promenom strukture prijavljene imovine podrazumeva se i promena prava svojine ili prava zakupa na pokretnim stvarima koje podležu registraciji.ˮ.

U dosadašnjem stavu 3. koji postaje stav 4. posle reči: „prethodne godineˮ dodaju se zapeta i reči: „odnosno prema stanju na dan isteka perioda od dve godine posle prestanka javne funkcijeˮ.

Član 18.

U članu 70. posle reči: „odbornikeˮ zapeta i reči: „članove opštinskog i gradskog većaˮ brišu se.

Član 19.

U članu 71. stav 1. tačka 22) menja se i glasi:

„22) gotov novac, dragocenosti i drugu pokretnu imovinu čija vrednost prelazi 5.000 evra u dinarskoj protivvrednosti prema srednjem kursu Narodne banke Srbije, kao i digitalnu imovinu (kriptovalute), bez obzira na njenu vrednost.ˮ.

Član 20.

U članu 73. stav 1. tačka 6) menja se i glasi:

„6) pravo svojine ili pravo zakupa javnog funkcionera na prevoznom sredstvu, bez navođenja registarskog broja;ˮ. 

Član 21.

U članu 78. stav 3. menja se i glasi:

„Pod prijavom fizičkog ili pravnog lica iz stava 2. ovog člana podrazumeva se pismeno obraćanje fizičkog ili pravnog lica Agenciji u kome se iznose činjenice koje izazivaju sumnju u postojanje povreda ovog zakona.ˮ.

Posle stava 3. dodaje se novi stav 4. koji glasi: 
„Ako Agencija utvrdi da ne postoje razlozi za pokretanje postupka za povredu ovog zakona na osnovu zahteva ili prijave iz stava 2. ovog člana, direktor Agencije donosi rešenje kojim se odbija zahtev ili prijava. Protiv rešenja direktora Agencije podnosilac zahteva ili prijave može izjaviti žalbu Veću Agencije u roku od 15 dana od dana prijema rešenja.”.

Dosadašnji stav 4. postaje stav 5.

U dosadašnjem stavu 5. koji postaje stav 6. broj: „4.ˮ zamenjuje se brojem: „5.”.

U dosadašnjem stavu 6. koji postaje stav 7. broj: „4.ˮ zamenjuje se brojem: „5.”. 

Dosadašnji st. 7. i 8. postaju st. 8. i 9.

Član 22.

Član 80. menja se i glasi:

„Član 80.

Direktor Agencije donosi rešenje kojim se utvrđuje povreda ovog zakona i izriče mera ili obustavlja postupak.

Postupak se obustavlja kada se utvrdi da nema osnova za vođenje postupka za odlučivanje o postojanju povrede ovog zakona.

Protiv rešenja direktora Agencije može da se izjavi žalba Veću Agencije, u roku od 15 dana od dana prijema rešenja.

Veće Agencije je dužno da o žalbi odluči u roku od 30 dana od dana prijema žalbe.

Izuzetno od stava 4. ovog člana, u toku izborne kampanje, Veće Agencije je dužno da o žalbi odluči u roku od 15 dana od dana prijema žalbe.

Rešenje Veća Agencije je konačno i protiv njega može da se pokrene upravni spor.

U upravnom sporu sud je dužan da presudom reši upravnu stvar.”.

Član 23.

Član 84. menja se i glasi:

„Član 84.

Posle konačnosti rešenja kojim je izrečena mera javnog objavljivanja preporuke za razrešenje sa javne funkcije, Agencija dostavlja rešenje organu javne vlasti nadležnom za razrešenje, u roku od osam dana od konačnosti rešenja.

Organ javne vlasti obaveštava Agenciju o merama koje je preduzeo na osnovu konačnog rešenja, u roku od 60 dana od dana prijema rešenja.”.

Član 24.

U članu 85. stav 1. reči: „konačne odluke kojom” zamenjuju se rečima: „konačnog rešenja kojim”.

Posle stava 1. dodaju se st. 2. do 4. koji glase:

„Izuzetno od stava 1. ovog člana, izreka i sažeto obrazloženje prvostepenog, odnosno konačnog rešenja, donetog u postupku u kome se odlučuje o postojanju povrede odredaba člana 50. ovog zakona učinjene za vreme izborne kampanje, objavljuju se na internet stranici Agencije u roku od jednog dana od dana donošenja rešenja.
Žalba izjavljena protiv prvostepenog rešenja iz stava 2. ovog člana objavljuje se na internet stranici Agencije u roku od jednog dana od dana prijema žalbe.

Ako je konačnim rešenjem iz stava 2. ovog člana, javnom funkcioneru izrečena mera iz člana 82. ovog zakona, izreka i sažeto obrazloženje tog rešenja objavljuju se i u „Službenom glasniku Republike Srbijeˮ.ˮ.

Član 25.

U članu 86. posle stava 1. dodaju se novi st. 2. do 4. koji glase:

„Ako je u postupku pred Agencijom utvrđena povreda ovog zakona koja ima obeležja prekršaja predviđenog ovim zakonom, Agencija je dužna da podnese zahtev za pokretanje prekršajnog postupka.

Izuzetno od st. 1. i 2. ovog člana, protiv javnog funkcionera kojem je u postupku odlučivanja o postojanju povrede ovog zakona, rešenjem direktora Agencije prvi put izrečena mera opomene zbog lakše povrede ovog zakona, Agencija neće podneti zahtev za pokretanje prekršajnog postupka.

Ako javni funkcioner ponovo učini povredu iz stava 3. ovog člana, Agencija će protiv njega podneti zahtev za pokretanje prekršajnog postupka, bez prethodnog izricanja mere opomene.ˮ.

Dosadašnji st. 2. i 3. postaju st. 5. i 6. 

Član 26. 

U članu 87. stav 3. reč: „prijave” zamenjuje se rečju: „predstavke”.

Član 27.

U članu 91. stav 1. reči: „i priloženi dokazi” brišu se. 

Posle stava 1. dodaje se stav 2. koji glasi:

„Ako anonimna predstavka ne sadrži jasne navode koji izazivaju sumnju u korupciju, Agencija ne postupa po toj predstavci.”.

Član 28.

U članu 99. stav 1. posle reči: „sprečavanja korupcije” dodaju se zapeta i reči: „zloupotrebe javnih resursa”.

Član 29.

Član 103. stav 2. menja se i glasi:

„Novčanom kaznom od 100.000 do 150.000 dinara kazniće se za prekršaj javni funkcioner ako javnu funkciju vrši suprotno članu 50. st. 1, 3, 4, 6, 7, 12, 13. i 15. ovog zakona.ˮ.
Član 30.

U članu 104. stav 1. posle tačke 1) dodaje se tač 1a) i 1b) koje glase:

„1a) ako organ javne vlasti ne dostavi Agenciji obaveštenje o planiranoj promotivnoj aktivnosti u skladu sa članom 50. st. 9. i 10. ovog zakona;

1b) u periodu nakon isteka roka za kandidovanje, a pre kraja izborne kampanje sprovede promotivnu aktivnost koja se ne nalazi na spisku promotivnih aktivnosti koji je objavila Agencija u skladu sa članom 50. stav 11. ovog zakona;”.

U tački 6) broj: „2.” zamenjuje se brojem: „5.”. 

Član 31.

Posle člana 106. dodaju se naziv člana i član 106a koji glase:

„Zaštitna mera javnog objavljivanja presude
Član 106a
Za prekršaje iz čl. 103. do 106. ovog zakona obavezno se izriče zaštitna mera javnog objavljivanja presude.”.

Član 32. 

Organ javne vlasti je dužan da u roku od 30 dana od dana stupanja na snagu ovog zakona prijavi Agenciji lice koje je postalo javni funkcioner u skladu sa ovim zakonom.

Javni funkcioner iz stava 1. ovog člana i javni funkcioner – član opštinskog, odnosno gradskog veća dužan je da podnese Izveštaj u roku od 60 dana od dana stupanja na snagu ovog zakona. 

Član 33. 

Ovaj zakon stupa na snagu osmog dana od dana objavljivanja u „Službenom glasniku Republike Srbijeˮ.
O B R A Z L O Ž E Nj E

I. USTAVNI OSNOV
Ustavni osnov za donošenje ovog zakona sadržan je u članu 6. i članu 97. tač. 16. i 17. Ustava Republike Srbije, kojima je propisano da niko ne može vršiti državnu ili javnu funkciju koja je u sukobu sa njegovim drugim funkcijama, poslovima ili privatnim interesima, da se postojanje sukoba interesa i odgovornost pri njegovom rešavanju određuju Ustavom i zakonom, te da Republika Srbija uređuje i obezbeđuje organizaciju, nadležnost i rad republičkih organa, kao i druge odnose od interesa za Republiku Srbiju. 

II. RAZLOZI ZA DONOŠENjE ZAKONA
Razlozi za izmene i dopune Zakona o sprečavanju korupcije (u daljem tekstu: Zakon) sadržani su u preporukama Evaluacionog izveštaja za Republiku Srbiju (u daljem tekstu: Evaluacioni izveštaj) povodom Petog kruga evaluacije Grupe država za borbu protiv korupcije (GREKO) antikorupcijskog tela Saveta Evrope, čiji je Republika Srbija član. Evaluacioni izveštaj usvojen je na plenarnom zasedanju u Strazburu, od 21. do 25. marta 2022. godine i prati usklađenost Republike Srbije sa antikorupcijskim standardima na temu Sprečavanje korupcije i unapređivanje integriteta u okviru organa centralne vlasti (na najvišim izvršnim funkcijama) i organa za sprovođenje zakona. U navedenim preporukama Evaluacionog izveštaja, između ostalog, izrečeni su konkretni predlozi za unapređenje Zakona, koje bi trebalo uvažiti kako bi se preporuke smatrale ispunjenim u celini.

Takođe, razlog za donošenje zakona je i usklađivanje normativnog okvira sa preporukama Kancelarije za demokratske institucije i ljudska prava Organizacije za evropsku bezbednost i saradnju (ODIHR), u delu Zakona kojim se utvrđuju pravila ponašanja javnih funkcionera koji su članovi, odnosno funkcioneri političkih stranaka i drugih političkih subjekata, posebno za vreme izborne kampanje, kao i u pogledu utvrđivanja nadležnosti Agencije za sprečavanje korupcije za praćenje aktivnosti javnih funkcionera tokom izborne kampanje i izricanje mera u slučaju povrede Zakona.   

 Pored toga i Agencija za sprečavanje korupcije (u daljem tekstu: Agencija) je ukazala na određene odredbe Zakona koje bi trebalo precizirati u cilju njegove bolje i pravilnije primene, pa su i iz tog razloga izvršene određene intervencije u tekstu Zakona.

III. OBJAŠNjENjA OSNOVNIH PRAVNIH INSTITUTA I POJEDINAČNIH REŠENjA
Članom 1. Predloga zakona o izmenama i dopunama Zakona o sprečavanju korupcije (u daljem tekstu: Predlog zakona) izmenjen je pojam javnog funkcionera tako što je propisano da je javni funkcioner  svako izabrano, postavljeno ili imenovano lice u organu javne vlasti, osim lica koja su predstavnici privatnog kapitala u organu upravljanja privrednog društva koje je organ javne vlasti, kao i državni službenik na položaju, zamenik direktora Agencije za sprečavanje korupcije, šef kabineta predsednika Vlade, šef kabineta potpredsednika Vlade, savetnik predsednika Vlade, savetnik potpredsednika Vlade i posebni savetnik ministra. 

Izmena člana 2. stav 1. tačka 3) Zakona izvršena je u skladu sa preporukom iz Evaluacionog izveštaja, gde se u delu Pravni okvir i etički principi/kodeks ponašanja, u stavu 43. preporučuje da Zakon o sprečavanju korupcije bude proširen tako da obuhvati sva lica na najvišim izvršnim funkcijama, uključujući šefove kabineta predsednika i potpredsednika Vlade, kao i njihove savetnike i posebne savetnike ministra. Pored toga, pojam „javni funkcioner” proširuje se i na direktora, člana nadzornog ili izvršnog odbora, predstavnika u skupštini privrednog društva koga bira, imenuje ili predlaže organ Republike Srbije, autonomne pokrajine, jedinice lokalne samouprave ili gradske opštine. 

Članom 2. Predloga zakona dopunjuje se član 15. Zakona, tako što se novim stavom 3. precizira da direktor Agencije za sprečavanje korupcije nastavlja da vrši funkciju do izbora novog direktora, samo u slučaju ako mu je javna funkcija direktora prestala zbog isteka mandata, a najduže jednu godinu od dana isteka mandata. Pored toga, novim stavom 4. propisuje se primena člana 18. ovog zakona, u slučaju da novi direktor ne stupi na fukciju u roku od godinu dana od isteka mandata postojećeg direktora. 

Članom 3. Predloga zakona menja se odredba člana 18. stav 1. Zakona, radi usaglašavanja sa dopunama predloženim članom 2. Predloga zakona. 
Članom 4. Predloga zakona izmenjen je član 35. Zakona, tako što je propisana obaveza organa državne uprave kome je Agencija podnela inicijativu da u roku od 30 dana od dana prijema obavesti Agenciju o prihvatanju, odnosno o razlozima za neprihvatanje inicijative. Ova odredba preciznije uređuje postupanje organa državne uprave u vezi sa podnetom inicijativom Agencije. Takođe, u postupku dostavljanja nacrta zakona Agenciji, radi davanja mišljenja o proceni rizika od korupcije, propisuje se obaveza organa državne uprave da Agenciji dostavi obrazloženo izjašnjenje o mišljenju Agencije. Na ovaj način se omogućava da Agencija kroz izjašnjenje nadležnog organa državne uprave o razlozima za prihvatanje, odnosno neprihvatanje mišljenja, sveobuhvatnije sagleda materiju koja je bila predmet izrade mišljenja, u cilju praćenja mogućnosti koruptivnog ponašanja u određenoj oblasti. Takođe, predviđa se da se inicijativa inicijative Agencije za donošenje propisa, mišljenja Agencije na nacrte zakona, obaveštenja organa državne uprave o prihvatanju, odnosno o razlozima za  neprihvatanje inicijative Agencije za donošenje propisa, kao i obrazloženo izjašnjenje organa državne uprave o mišljenju Agencije na nacrte zakona objavljuju na internet stranici Agencije, kako bi se obezbedila transparentost procesa pripreme i donošenja propisa. 
Članom 5. Predloga zakona kojim je izmenjen član 42. Zakona, otklonjen je izuzetak po kome javni funkcioner može da nastavi postupanje u predmetu u kojem postoji sumnja u sukob interesa. Ovom izmenom ispunjena je preporuka iz Evaulacionog izveštaja u delu Sukob interesa, st. 72. i 74, da se od svih osoba na najvišim izvršnim funkcijama zahteva da otkriju ad hoc sukobe interesa, te da izuzetak po kome se onemogućavaju da to čine, u slučaju opasnosti od odlaganja u procesu donošenja odluka, otkloni iz Zakona. 

Članom 6. Predloga zakona dopunjena je odredba člana 46. stav 3. Zakona tako što je propisana obaveza za javnog funkcionera da u roku od 15 dana od dana započinjanja obavljanja drugog posla ili delatnosti podnese zahtev za davanje saglasnosti za to Agenciji za sprečavanje korupcije.

Odredbama čl. 7. i 8. Predloga zakona menja se član 50. Zakona i dodaje novi član 50a, radi usklađivanja Zakona sa preporukama Kancelarije za demokratske institucije i ljudska prava Organizacije za evropsku bezbednost i saradnju (ODIHR), koje se odnose na sprečavanje zloupotrebe javne funkcije i javnih resursa tokom izborne kampanje.

Predloženim članom 50. podrobnije se uređuju pravila ponašanja javnih funkcionera koji su članovi, odnosno funkcioneri političkih stranaka i drugih političkih subjekata, uključujući pravila o razdvajanju nastupanja u svojstvu javnog funkcionera od stranačkog nastupanja i korišćenju naloga na društvenim mrežama. Preciziraju se zabrana korišćenja javnih resursa, javnih skupova i susreta u stranačke svrhe, kao i zabrana organizovanja, sprovođenja i učestvovanja javnih funkcionera u promotivnim aktivnostima organa javne vlasti u zakonom određenom periodu izborne kampanje.

Istovremeno se precizira pojam promotivne aktivnosti i propisuju izuzeci od navedene zabrane, kao i obaveza organa javne vlasti da Agenciju blagovremeno obavesti o planiranim promotivnim aktivnostima i dostavi prateću dokumentaciju. Agencija objavljuje spisak promotivnih aktivnosti o kojima je primila uredna obaveštenja, dok se promotivna aktivnost koja nije objavljena na tom spisku ne može održati. Takođe se propisuje zabrana izdavanja saopštenja u vezi sa vršenjem javne funkcije koja imaju za cilj ili posledicu promovisanje političke stranke, političkog subjekta ili kandidata, kao i obaveza ispravljanja pogrešnog predstavljanja javnog funkcionera prilikom njegovog učešća u stranačkim aktivnostima.

Predloženim članom 50a uređuje se praćenje aktivnosti javnih funkcionera tokom izborne kampanje od strane Agencije. Propisuju se način i obuhvat praćenja, donošenje plana praćenja na osnovu slučajnog uzorka i procene rizika, minimalan broj javnih funkcionera čije se aktivnosti prate, kao i obavezno praćenje aktivnosti predsednika Republike i članova Vlade. Uređuje se i sadržina nalaza praćenja koje Agencija objavljuje jednom nedeljno, postupanje Agencije u slučaju sumnje u povredu propisanih obaveza i obezbeđivanje sredstava neophodnih za obavljanje ovih poslova.

Top of Form

Bottom of Form

Članom 9. Predloga zakona izmenjen je član 55. Zakona u cilju preciziranja ograničenja javnog funkcionera da po prestanku javne funkcije zasnuje radni odnos, odnosno poslovnu saradnju sa pravnim licem, preduzetnikom ili međunarodnom organizacijom, imajući u vidu ne samo poslovni odnos između ovih lica, već i upravno-pravni odnos (na primer: učestvovanje u postupku izdavanja dozvole nekom pravnom licu). Jasnije propisanom odredbom izbegavaju se slučajevi koji postoje u praksi, a koji stvaraju nedoumice prilikom primene i tumačenja odredbe.

Članom 10. Predloga zakona predloženo je produžavanje roka iz člana 56. stav 4. Zakona, sa osam na 15 dana u kojem je javni funkcioner, koji je izabran, postavljen ili imenovan na drugu javnu funkciju i koji namerava da više javnih funkcija vrši istovremeno, dužan da zatraži saglasnost Agencije. Cilj izmene je usaglašavanje sa praksom, kako bi se kao blagovremeni tretirali i zahtevi koji su, iz tehničkih ili drugih opravdanih razloga, podnošeni po isteku dosadašnjeg roka od osam dana. 

Članom 11. Predloga zakona, izvršeno je usklađivanje odredbe člana 59. Zakona sa odredbom člana 62. stav 1. Zakona u vezi sa obavezom obaveštavanja o primljenom poklonu, u pogledu rokova. 

Članom 12. Predloga zakona izmenjen je član 60. Zakona, tako što je posle stava 2. dodat stav 3. kojim se izuzetno dozvoljava mogućnost otkupa prigodnih ili protokolarnih poklona, čime bi se otklonila mogućnost zloupotreba u vezi sa raspolaganjem ovim predmetima.

Članom 13. Predloga zakona dopunjuje se član 61. Zakona, tako što se predviđa da se prilikom utvrđivanja vrednosti poklona koji je javni funkcioner primio, može zatražiti da procenu vrednosti poklona izvrši nadležni organ ili organizacija, odnosno pravno ili fizičko lica koje obavlja poslove procene vrednosti stvari, ako je to potrebno. 

Članom 14. Predloga zakona omogućava se vođenje detaljne evidencije o poklonima, s obzirom na obavezu Agencije da utvrđuje da li je poklon uticao na nepristrasnost javnog funkcionera. Izmenom člana 63. Zakona, u postojeću evidenciju uključeni su i podaci o poklonodavcu, čime se omogućava praćenje porekla poklona i eventualnog uticaja na postupanje javnog funkcionera, u cilju otklanjanja mogućnosti za bilo kakvu zloupotrebu.

Članom 15. Predloga zakona kojim je izmenjen član 64. Zakona, izostavljena je adresa poklonodavca – fizičkog lica kao javnog podatka iz evidencije poklona, iz razloga što je to podatak o ličnosti i ne treba da bude javno dostupan, u smislu Zakona o zaštiti podataka o ličnosti.  

Članom 16. Predloga zakona menja se član 68. Zakona, tako što je stav 1. izmenjen radi otklanjanja uočenog normativno-tehničkog nedostatka i mogućnosti pogrešnog tumačenja u praksi. Reči: „(u daljem tekstu: izveštaj)” premeštene su na kraj rečenice, tako da se termin „izveštaj” odnosi na sve podatke koji se prijavljuju, odnosno na imovinu i prihode javnog funkcionera, kao i imovinu i prihode supružnika ili vanbračnog partnera i maloletne dece koja žive u istom porodičnom domaćinstvu. Precizira se i odredba stava 2. prema kojoj javni funkcioner koji je po prestanku javne funkcije odmah ponovo izabran, imenovan ili postavljen, ne podnosi ponovo Izveštaj, ako nema promene podataka iz prethodnog Izveštaja. U pogledu izuzetka od ovog pravila, odredba je precizirana tako da bude jasno da se obaveštenje umesto izveštaja može dostaviti samo prilikom reizbora na istu javnu funkciju, pod uslovom da nije bilo promena u imovini i prihodima.

Članom 17. Predloga zakona menja se i dopunjuje član 69. Zakona u cilju preciziranja odredbi koje se odnose na obavezu vanrednog podnošenja Izveštaja o imovini javnog funkcionera zbog bitnih promena u pogledu vrednosti ili strukture imovine u odnosu na prethodno podneti izveštaj. Predmetnim izmenama i dopunama rešavaju se sporna pitanja koja su se pojavila u praksi vezano za tumačenje situacije u odnosu na koji period se računa povećanje ili umanjenje vrednosti prijavljene imovine javnog funcionera iz prethodno podnetog Izveštaja o imovini, a koja bi iziskivala obavezu podnošenja vanrednog Izveštaja. Takođe, precizira se i pojam promene strukture imovine.

Članom 18. Predloga zakona menja se odredba člana 70. stav 1. Zakona tako što se obaveza redovnog ili vanrednog prijavljivanja i imovine, proširuje i na javne funkcionere iz reda članova gradskog i opštinskog veća.

Članom 19. Predloga zakona izmenjena je odredba člana 71. stav 1. tačka 22) Zakona u cilju otklanjanja nedoumica prilikom tumačenja i primene odredbe koja se odnosi na sadržaj Izveštaja o imovini kada su u pitanju podaci o gotovom novcu, dragocenostima i digitalnoj imovini.

Članom 20. Predloga zakona izmenjena je odredba člana 73. stav 1. tačka 6) Zakona, kako bi se isključila mogućnost da podaci o posedovanju oružja od strane javnih funkcionera budu dostupni javnosti, budući da se radi osetljivim podacima.          

Članom 21. Predloga zakona menja se i dopunjuje se član 78. Zakona, tako što se precizira pojam prijave fizičkog ili pravnog lica kojom se inicira pokretanje postupka od strane Agencije zbog povrede ovog zakona. Takođe, predmetni član Zakona je dopunjen u skladu sa preporukom Kancelarije za demokratske institucije i ljudska prava Organizacije za evropsku bezbednost i saradnju (ODIHR), tako što se predviđa pravo žalbe protiv rešenja kojim se odbija zahtev ili prijava za pokretanje postupka za povredu ovog zakona.

Članom 22. Predloga zakona menja se član 80. Zakona u skladu sa preporukom Kancelarije za demokratske institucije i ljudska prava Organizacije za evropsku bezbednost i saradnju (ODIHR), tako što se propisuje način odlučivanja Agencije u postupku za utvrđivanje povrede ovog zakona i pravna sredstva protiv odluka Agencije, uključujući i sudsku zaštitu. Izmenama člana 80. Zakona propisuje se da se odluka o povredi zakona ili obustavljanju postupka donosi u obliku rešenja, a u cilju preciziranja da za svaku odluku Agencije kojom se odlučuje o ishodu postupka postoji sudska zaštita.  

Članom 23. Predloga zakona menja se član 84. Zakona radi terminološkog usklađivanja sa izmenama člana 80. Zakona, odnosno radi zamene termina „odluka” terminom „rešenje”.

Članom 24. Predloga zakona dopunjuje se član 85. Zakona o sprečavanju korupcije, u cilju ispunjavanja preporuke broj 17. iz Izveštaja Kancelarije OEBS-a za demokratske institucije i ljudska prava (ODIHR). S tim u vezi, dodati su st. 2. do 4. kojima su proširene obaveze javnog objavljivanja odluka Agencije, tako što je propisano da se izreka i sažeto obrazloženje prvostepenog, odnosno konačnog rešenja donetog u postupku povodom povrede odredaba člana 50. Zakona, učinjene za vreme izborne kampanje, objavljuju na internet stranici Agencije u roku jednog dana od dana donošenja rešenja. Takođe je propisano da se i eventualna žalba izjavljena protiv prvostepenog rešenja objavljuje u roku od jednog dana od dana prijema žalbe. Ako je konačnim rešenjem izrečena mera iz člana 82. ovog zakona, izreka i sažeto obrazloženje tog rešenja objavljuju se i u „Službenom glasniku Republike Srbijeˮ. Predložene izmene doprinose transparentnosti postupaka u vezi sa povredama Zakona tokom izbornih kampanja i blagovremenom informisanju javnosti o odlukama Agencije, u skladu sa međunarodnim standardima i preporukama.

Članom 25. Predloga zakona dopunjuje se član 86. Zakona. Utvrđuje se obaveza da je ako je u postupku pred Agencijom za sprečavanje korupcije utvrđena povreda ovog zakona koja ima obeležja prekršaja predviđenog ovim zakonom, Agencija dužna da podnese zahtev za pokretanje prekršajnog postupka. Pored toga, predviđen je izuzetak od ovog pravila iz razloga što je praksa pokazala da nije celishodno pokretanje prekršajnog postupka za javne funkcionere koji su zbog tehničkih ili organizacionih nemogućnosti propustili da u roku podnesu prijavu, a da nisu imali nameru da prekrše propis. U skladu sa tim, propisana je odredba da ukoliko u postupku utvrđivanja povrede Zakona javnu funkcioner ispuni obavezu, protiv takvog lica se neće pokretati prekršajni postupak, ali pod uslovom da je javni funkcioner prvi put povredio Zakon. U prilog tome govori i sudska praksa, budući da u takvim slučajevima prekršajni sud za učinjeni prekršaj najčešće izriče opomenu.    

Članom 26. Predloga zakona izvršena je izmena u članu 87. stav 3. Zakona o sprečavanju korupcije, tako što je reč: „prijave” zamenjena rečju: „predstavke”, radi usklađivanja sa pojmom definisanim u stavu 1. istog člana i otklanjanja uočene normativno-tehničke greške.

Članom 27. Predloga zakona dopunjen je član 91. Zakona dodavanjem stava 2. kojim se precizira da Agencija za sprečavanje korupcije ne postupa po anonimnim predstavkama koje ne sadrže jasne navode koji izazivaju sumnju u korupciju.

Članom 28. Predloga zakona dopunjuje se odredba člana 99. stav 1. Zakona preciziranjem da se program i obuke koje Agencija donosi odnose i na oblast zloupotrebe javnih resursa. 

Odredbama čl. 29. i 30. Predloga zakona vrši se intervencija u prekršajnim odredbama (čl. 103. i 104. Zakona), radi usklađivanja sa drugim članovima Predloga zakona.   

Odredbom člana 31. Predloga zakona dopunjen je Zakon dodavanjem člana 106a kojim je predviđeno obavezno izricanje zaštitne mere  javnog objavljivanja presude za prekršaje predviđene ovim zakonom, radi upoznavanja javnosti sa presudama.
Članom 32. Predloga zakona određen je rok za prijavu javnih funkcionera i dostavljanja izveštaja o imovini za ona lica koja postaju javni funkcioneri u skladu sa ovim zakonom, kao i za javne funkcionere – članove opštinskog, odnosno gradskog veća koji su po odredbama Predloga zakona dužni da dostavljaju izveštaj o imovini.
Članom 33. Predloga zakona predviđeno je stupanje na snagu zakona osmog dana od dana objavljivanja u „Službenom glasniku Republike Srbijeˮ.

IV. PROCENA FINANSIJSKIH SREDSTAVA POTREBNIH ZA SPROVOĐENjE ZAKONA
Za sprovođenje ovog zakona nije potrebno obezbediti sredstva u budžetu Republike Srbije.

V. OBJAŠNjENjE RAZLOGA ZA DONOŠENjE ZAKONA PO HITNOM POSTUPKU
Donošenje predloženog zakona po hitnom postupku se predlaže radi ispunjenja međunarodnih obaveza Republike Srbije.

PREGLED ODREDABA ZAKONA O SPREČAVANjU KORUPCIJE KOJE SE MENjAJU, ODNOSNO DOPUNjUJU
Značenje pojedinih pojmova
Član 2.

Pojedini pojmovi upotrebljeni u ovom zakonu imaju sledeće značenje:

1) „korupcija” je odnos koji nastaje korišćenjem službenog ili društvenog položaja ili uticaja radi sticanja nedozvoljene koristi za sebe ili drugoga;

2) „organ javne vlasti” je organ Republike Srbije, autonomne pokrajine, jedinice lokalne samouprave i gradske opštine, ustanova, javno preduzeće i drugo pravno lice čiji je osnivač, ili član ČLAN ILI AKCIONAR Republika Srbija, autonomna pokrajina, jedinica lokalne samouprave ili gradska opština;

3) „javni funkcionerˮ je svako izabrano, postavljeno ili imenovano lice u organu javne vlasti, osim lica koja su predstavnici privatnog kapitala u organu upravljanja privrednog društva koje je organ javne vlasti;

3) „JAVNI FUNKCIONER” JE: 

(1) SVAKO IZABRANO, POSTAVLjENO ILI IMENOVANO LICE U ORGANU JAVNE VLASTI, OSIM LICA KOJA SU PREDSTAVNICI PRIVATNOG KAPITALA U ORGANU UPRAVLjANjA PRIVREDNOG DRUŠTVA KOJE JE ORGAN JAVNE VLASTI,

(2) DRŽAVNI SLUŽBENIK NA POLOŽAJU, ZAMENIK DIREKTORA AGENCIJE ZA SPREČAVANjE KORUPCIJE, ŠEF KABINETA PREDSEDNIKA VLADE, ŠEF KABINETA POTPREDSEDNIKA VLADE, SAVETNIK PREDSEDNIKA VLADE, SAVETNIK POTPREDSEDNIKA VLADE I POSEBNI SAVETNIK MINISTRA,

(3) DIREKTOR, ČLAN NADZORNOG ILI IZVRŠNOG ODBORA JAVNOG PREDUZEĆA I PRAVNOG LICA U KOME REPUBLIKA SRBIJA, AUTONOMNA POKRAJINA, JEDINICA LOKALNE SAMOUPRAVE ILI GRADSKE OPŠTINE IMA VEĆINSKO VLASNIŠTVO ILI KONTROLNO VLASNIŠTVO PO DRUGOM OSNOVU,

(4) PREDSTAVNIK REPUBLIKE SRBIJE, AUTOMNE POKRAJINE, JEDINICE LOKALNE SAMOUPRAVE ILI GRADSKE OPŠTINE U SKUPŠTINI PRAVNOG LICA U KOME REPUBLIKA SRBIJA, AUTONOMNA POKRAJINA, JEDINICA LOKALNE SAMOUPRAVE ILI GRADSKA OPŠTINA IMA VLASNIŠTVO;
4) „javna funkcija” je funkcija koju vrši javni funkcioner;

4a) „javni resurs” je nepokretnost, pokretna stvar i svako drugo dobro koje je u javnoj svojini, odnosno u drugom obliku svojine koje koriste organi Republike Srbije, autonomne pokrajine, jedinice lokalne samouprave, javna preduzeća, privredna društva, ustanove i druge organizacije čiji je osnivač, odnosno član Republika Srbija, autonomna pokrajina ili jedinica lokalne samouprave;

5) „član porodice” je supružnik ili vanbračni partner, roditelj ili usvojitelj, dete ili usvojenik javnog funkcionera;

6) „povezano lice” je član porodice javnog funkcionera, krvni srodnik javnog funkcionera u pravoj liniji, odnosno u pobočnoj liniji zaključno sa drugim stepenom srodstva, kao i fizičko ili pravno lice koje se prema drugim osnovama i okolnostima može opravdano smatrati interesno povezanim sa javnim funkcionerom;

7) „strateški dokument” označava strategije i akcione planove u oblasti borbe, odnosno sprečavanja korupcije;

8) „politički subjekt” označava politički subjekt u smislu zakona koji uređuje finansiranje političkih aktivnosti;

9) „oblast posebno rizična za nastanak korupcije” je oblast koja je kao takva određena strateškim dokumentom.

Prestanak javne funkcije direktora
Član 15.

Javna funkcija direktora prestaje danom isteka mandata, podnošenjem ostavke, ako zbog bolesti postane trajno nesposoban da obavlja funkciju ili razrešenjem.

Ministarstvo nadležno za poslove pravosuđa je dužno da tri meseca pre isteka mandata direktora raspiše javni konkurs za izbor direktora, a ako direktoru prestane javna funkcija pre isteka mandata – u roku od 15 dana od dana prestanka javne funkcije.

 U SLUČAJU ISTEKA MANDATA, DIREKTOR NASTAVLjA DA VRŠI FUNKCIJU DO STUPANjA NA FUNKCIJU NOVOG DIREKTORA, A NAJDUŽE JEDNU GODINU OD DANA ISTEKA MANDATA.

AKO NOVI DIREKTOR NE STUPI NA FUNKCIJU DO ISTEKA ROKA IZ STAVA 3. OVOG ČLANA, NADLEŽNI ODBOR NARODNE SKUPŠTINE IMENUJE VRŠIOCA FUNKCIJE DIREKTORA AGENCIJE U SKLADU SA ČLANOM 18. OVOG ZAKONA.

Vršilac funkcije direktora
Član 18.

U slučaju da je direktoru prestala javna funkcija, zamenik direktora Agencije postaje vršilac funkcije direktora Agencije, a ako Agencija nema zamenika direktora, nadležni odbor Narodne skupštine imenuje vršioca funkcije direktora Agencije između pomoćnika direktora.

U SLUČAJU DA JE DIREKTORU PRESTALA JAVNA FUNKCIJA, NADLEŽNI ODBOR NARODNE SKUPŠTINE IMENUJE VRŠIOCA FUNKCIJE DIREKTORA AGENCIJE IZMEĐU POMOĆNIKA DIREKTORA.
Vršilac funkcije direktora vrši tu javnu funkciju do stupanja na javnu funkciju novog direktora.

Podnošenje inicijativa za donošenje propisa i davanje mišljenja na nacrte zakona
Član 35.

Agencija inicira donošenje propisa, radi otklanjanja rizika od korupcije ili usklađivanja propisa sa potvrđenim međunarodnim ugovorima u oblasti borbe protiv korupcije.

ORGAN DRŽAVNE UPRAVE KOJEM JE AGENCIJA PODNELA INICIJATIVU IZ STAVA 1. OVOG ČLANA, DUŽAN JE DA U ROKU OD 30 DANA OD DANA PRIJEMA OBAVESTI AGENCIJU O PRIHVATANjU, ODNOSNO O RAZLOZIMA ZA NEPRIHVATANjE INICIJATIVE.      

Organ državne uprave dužan je da dostavi Agenciji nacrt zakona iz oblasti posebno rizične za nastanak korupcije i nacrt zakona kojima se uređuju pitanja obuhvaćena potvrđenim međunarodnim ugovorima u oblasti borbe protiv korupcije, radi davanja mišljenja o proceni rizika od korupcije. 

ORGAN DRŽAVNE UPRAVE DUŽAN JE DA DOSTAVI AGENCIJI OBRAZLOŽENO IZJAŠNjENjE O MIŠLjENjU IZ STAVA 3. OVOG ČLANA.

INICIJATIVE AGENCIJE ZA DONOŠENjE PROPISA, MIŠLjENjA AGENCIJE NA NACRTE ZAKONA, OBAVEŠTENjA ORGANA DRŽAVNE UPRAVE O PRIHVATANjU, ODNOSNO O RAZLOZIMA ZA  NEPRIHVATANjE INICIJATIVE AGENCIJE ZA DONOŠENjE PROPISA, KAO I OBRAZLOŽENO IZJAŠNjENjE ORGANA DRŽAVNE UPRAVE O MIŠLjENjU AGENCIJE NA NACRTE ZAKONA OBJAVLjUJU SE NA INTERNET STRANICI AGENCIJE.
Obaveštavanje Agencije
Član 42.

Javni funkcioner je dužan da, prilikom stupanja na dužnost i tokom vršenja javne funkcije, bez odlaganja, a najkasnije u roku od pet dana, pismeno obavesti neposredno pretpostavljenog i Agenciju o sumnji u postojanje sukoba interesa ili o sukobu interesa koji on ili sa njim povezano lice ima.

Javni funkcioner je dužan da prekine postupanje u predmetu u kojem postoji sumnja u sukob interesa, izuzev ako postoji opasnost od odlaganja.

Agencija daje mišljenje o tome da li postoji sukob interesa u roku od 15 dana od dana prijema obaveštenja javnog funkcionera.

Ako javni funkcioner traži mišljenje o postojanju sukoba interesa u postupku javnih nabavki, Agencija daje mišljenje o tome u roku od osam dana.

Agencija može da pozove javnog funkcionera i traži da dostavi potrebne podatke, u cilju pribavljanja informacija o postojanju sukoba interesa iz st. 1. i 4. ovog člana.

Ako Agencija utvrdi da postoji sukob interesa iz st. 1. i 4. ovog člana, o tome obaveštava funkcionera i organ u kome on vrši javnu funkciju i predlaže mere za otklanjanje sukoba interesa.

Odredbe st. 1. i 6. ovog člana ne isključuju primenu odredbi o izuzeću propisanih drugim zakonima.

Obavljanje drugog posla ili delatnosti
Član 46.


Javni funkcioner, čija javna funkcija zahteva rad sa punim radnim vremenom ili stalni rad, ne može da obavlja drugi posao ili delatnost.


Izuzetno od stava 1. ovog člana, javni funkcioner može da se bavi naučnoistraživačkim radom, nastavnom, kulturno-umetničkom, humanitarnom i sportskom delatnošću, bez saglasnosti Agencije, ako time ne ugrožava nepristrasno vršenje i ugled javne funkcije. Prihode od ovih poslova, odnosno delatnosti, javni funkcioner je dužan da prijavi Agenciji.


Izuzev poslova, odnosno delatnosti iz stava 2. ovog člana, Agencija može, na zahtev javnog funkcionera, da da saglasnost za obavljanje i drugih poslova, odnosno delatnosti. ZAHTEV ZA DAVANjE SAGLASNOSTI PODNOSI SE U ROKU OD 15 DANA OD DANA POČETKA OBAVLjANjA POSLOVA, ODNOSNO DELATNOSTI. Uz zahtev javni funkcioner dostavlja pozitivno mišljenje organa koji ga je izabrao, postavio ili imenovao na javnu funkciju. Državni službenik na položaju dužan je da, uz zahtev, dostavi saglasnost neposredno pretpostavljenog. O potpunom i urednom zahtevu Agencija je dužna da odluči u roku od 15 dana od dana prijema zahteva.


Ako utvrdi da se obavljanjem posla, odnosno delatnosti iz st. 2. i 3. ovog člana, ugrožava nepristrasno vršenje ili ugled javne funkcije, odnosno da predstavlja sukob interesa, Agencija određuje rok u kojem je javni funkcioner dužan da prestane sa obavljanjem tog posla, odnosno delatnosti.


U slučaju da Agencija ne odluči u roku iz stava 3. ovog člana, smatra se da je dala saglasnost za obavljanje drugog posla ili delatnosti.


Drugim zakonom ili propisom mogu da budu propisani i drugi poslovi ili delatnosti koje javni funkcioner ne može da obavlja za vreme vršenja javne funkcije.

Članstvo i funkcija u političkom subjektu
Član 50.


Javni funkcioner može da vrši funkciju u političkoj stranci, odnosno političkom subjektu i da učestvuje u njihovim aktivnostima, ako to ne ugrožava vršenje javne funkcije i ako to nije zakonom zabranjeno.


Javni funkcioner ne može da koristi javne resurse za promociju političkih stranaka, odnosno političkih subjekata, pod čime se posebno podrazumeva korišćenje javnih resursa u svrhu javnog predstavljanja učesnika u izborima i njihovih izbornih programa, pozivanja birača da za njih glasaju na izborima, odnosno da bojkotuju izbore, kao i korišćenje javnih resursa za druge vidove političkih aktivnosti, kao što su rad sa biračima i članstvom, organizovanje i održavanje skupova i promocija, izrada i podela reklamnog materijala, brošura, lifleta i publikacija, političko oglašavanje, istraživanje javnog mnjenja, medijske, marketinške i konsultantske usluge i sprovođenje obuka za stranačke aktivnosti.


Izuzetno od stava 2. ovog člana, javni funkcioner može da koristi javne resurse radi zaštite lične bezbednosti, ukoliko je takva upotreba javnih resursa uređena propisima iz te oblasti ili odlukom službi koje se staraju o bezbednosti javnih funkcionera.


Javni funkcioner je dužan da uvek nedvosmisleno predoči sagovornicima i javnosti da li iznosi stav organa u kojem vrši javnu funkciju ili stav političke stranke, odnosno političkog subjekta.


Javni funkcioner ne može da koristi javne skupove na kojima učestvuje i susrete koje ima u svojstvu javnog funkcionera, za promociju političkih stranaka, odnosno političkih subjekata, pod čime se posebno podrazumeva korišćenje tih javnih skupova i susreta za javno predstavljanje učesnika u izborima i njihovih izbornih programa, pozivanje birača da za njih glasaju na određenim izborima, odnosno da bojkotuju izbore.


Odredba stava 4. ovog člana ne odnosi se na narodne poslanike, poslanike u skupštini autonomne pokrajine i odbornike u skupštini jedinice lokalne samouprave.


U toku izborne kampanje, u postupku iz člana 78. st. 1. i 2. ovog zakona, u kome odlučuje da li postoji povreda iz st. 1, 2, 4. i 5. ovog člana, Agencija odlučuje u roku od pet dana od dana pokretanja postupka po službenoj dužnosti, odnosno od dana prijema prijave pravnog ili fizičkog lica.

ČLAN 50.


JAVNI FUNKCIONER MOŽE DA VRŠI FUNKCIJU U POLITIČKOJ STRANCI, ODNOSNO POLITIČKOM SUBJEKTU I DA UČESTVUJE U NjIHOVIM AKTIVNOSTIMA, AKO TO NE UGROŽAVA VRŠENjE JAVNE FUNKCIJE I AKO TO NIJE ZAKONOM ZABRANjENO.


SMATRA SE DA JAVNI FUNKCIONER SAGOVORNICIMA I JAVNOSTI IZNOSI STAV ORGANA U KOJEM VRŠI JAVNU FUNKCIJU, IZUZEV KADA NEDVOSMISLENO PREDOČI SAGOVORNICIMA I JAVNOSTI DA IZNOSI STAV POLITIČKOG SUBJEKTA.


JAVNI FUNKCIONER JE DUŽAN DA OZNAČI NALOG KOJI KORISTI U SVOJSTVU JAVNOG FUNKCIONERA NA DRUŠTVENIM MREŽAMA I NA TOM NALOGU NE SME DA POSTAVLjA OBJAVE KOJE SE ODNOSE NA AKTIVNOSTI POLITIČKE STRANKE, ODNOSNO POLITIČKOG SUBJEKTA. JAVNI FUNKCIONER NE SME DA POSTAVLjA OBJAVE KOJE SE ODNOSE NA VRŠENjE NjEGOVE JAVNE FUNKCIJE NA NALOG NA DRUŠTVENOJ MREŽI KOJI NIJE OZNAČEN KAO NALOG KOJI KORISTI U SVOJSTVU JAVNOG FUNKCIONERA.


JAVNI FUNKCIONER NE MOŽE DA KORISTI JAVNE RESURSE ZA PROMOCIJU POLITIČKIH STRANAKA, ODNOSNO POLITIČKIH SUBJEKATA, POD ČIME SE POSEBNO PODRAZUMEVA KORIŠĆENjE JAVNIH RESURSA U SVRHU JAVNOG PREDSTAVLjANjA UČESNIKA U IZBORIMA I NjIHOVIH IZBORNIH PROGRAMA, POZIVANjA BIRAČA DA ZA NjIH GLASAJU NA IZBORIMA, ODNOSNO DA BOJKOTUJU IZBORE, KAO I KORIŠĆENjE JAVNIH RESURSA ZA DRUGE VIDOVE POLITIČKIH AKTIVNOSTI, KAO ŠTO SU RAD SA BIRAČIMA I ČLANSTVOM, ORGANIZOVANjE I ODRŽAVANjE SKUPOVA I PROMOCIJA, IZRADA I PODELA REKLAMNOG MATERIJALA, BROŠURA, LIFLETA I PUBLIKACIJA, POLITIČKO OGLAŠAVANjE, ISTRAŽIVANjE JAVNOG MNjENjA, MEDIJSKE, MARKETINŠKE I KONSULTANTSKE USLUGE I SPROVOĐENjE OBUKA ZA STRANAČKE AKTIVNOSTI.


IZUZETNO OD STAVA 4. OVOG ČLANA, JAVNI FUNKCIONER MOŽE DA KORISTI JAVNE RESURSE RADI ZAŠTITE LIČNE BEZBEDNOSTI, UKOLIKO JE TAKVA UPOTREBA JAVNIH RESURSA UREĐENA PROPISIMA IZ TE OBLASTI ILI ODLUKOM SLUŽBI KOJE SE STARAJU O BEZBEDNOSTI JAVNIH FUNKCIONERA.


JAVNI FUNKCIONER NE MOŽE DA KORISTI JAVNE SKUPOVE NA KOJIMA UČESTVUJE I SUSRETE KOJE IMA U SVOJSTVU JAVNOG FUNKCIONERA, ZA PROMOCIJU POLITIČKIH STRANAKA, ODNOSNO POLITIČKIH SUBJEKATA, POD ČIME SE POSEBNO PODRAZUMEVA KORIŠĆENjE TIH JAVNIH SKUPOVA I SUSRETA ZA JAVNO PREDSTAVLjANjE UČESNIKA U IZBORIMA I NjIHOVIH IZBORNIH PROGRAMA, POZIVANjE BIRAČA DA ZA NjIH GLASAJU NA ODREĐENIM IZBORIMA, ODNOSNO DA BOJKOTUJU IZBORE.


U TOKU IZBORNE KAMPANjE, A NAKON ISTEKA ROKA ZA PODNOŠENjE IZBORNE LISTE ODNOSNO PODNOŠENjE PREDLOGA KANDIDATA ZA PREDSEDNIKA REPUBLIKE (U DALjEM TEKSTU: ISTEK ROKA ZA KANDIDOVANjE), JAVNI FUNKCIONER NE MOŽE DA U TOM SVOJSTVU ORGANIZUJE PROMOTIVNE AKTIVNOSTI ORGANA JAVNE VLASTI, DA IH SPROVODI NITI DA UČESTVUJE U PROMOTIVNIM AKTIVNOSTIMA KOJE ORGANIZUJU DRUGA LICA, IZUZEV:


1) KADA JE UNAPRED, PRE RASPISIVANjA IZBORA, PLANIRANO DA SE PROMOTIVNA AKTIVNOST IZVRŠI U ODREĐENO VREME I NA ODREĐENI NAČIN;


2) KADA JE REČ O JAVNIM MANIFESTACIJAMA KOJE SE PO USTALjENOJ PRAKSI SPROVODE U ODREĐENO VREME I UZ UČEŠĆE NOSIOCA ODREĐENE JAVNE FUNKCIJE;


3) KADA JE UČEŠĆE JAVNOG FUNKCIONERA NEOPHODNO ZBOG ODRŽAVANjA MEĐUNARODNIH ODNOSA.


PROMOTIVNA AKTIVNOST IZ STAVA 7. OVOG ČLANA JESTE AKTIVNOST ORGANA JAVNE VLASTI ILI DRUGOG LICA KOJA UTIČE NA STVARANjE POVOLjNE PERCEPCIJE KOD POTENCIJALNIH BIRAČA O KANDIDATU ILI IZBORNOJ LISTI KOJU JE PREDLOŽILA POLITIČKA STRANKA NA ČIJI PREDLOG JE JAVNI FUNKCIONER U TOM ORGANU JAVNE VLASTI IZABRAN, ODNOSNO IMENOVAN, KAO I NA ODLUKU POTENCIJALNOG BIRAČA DA GLASA ZA TOG KANDIDATA ILI IZBORNU LISTU.


NAKON RASPISIVANjA IZBORA, ORGAN JAVNE VLASTI KOJI PLANIRA DA PROMOTIVNU AKTIVNOST IZ STAVA 7. OVOG ČLANA SPROVEDE U PERIODU NAKON ISTEKA ROKA ZA KANDIDOVANjE, A PRE KRAJA IZBORNE KAMPANjE, DUŽAN JE DA U ROKU OD SEDAM DANA OD DANA RASPISIVANjA IZBORA, AGENCIJI DOSTAVI OBAVEŠTENjE O PLANIRANOJ PROMOTIVNOJ AKTIVNOSTI, SA PRATEĆOM DOKUMENTACIJOM.


IZUZETNO OD STAVA 9. OVOG ČLANA, ORGAN JAVNE VLASTI KOJI PLANIRA PROMOTIVNU AKTIVNOST KOJA JE NEOPHODNA ZBOG ODRŽAVANjA MEĐUNARODNIH ODNOSA, OBAVEŠTENjE AGENCIJI O NjENOM SPROVOĐENjU MOŽE DA DOSTAVI I NAKON ISTEKA ROKA IZ STAVA 9. OVOG ČLANA, AKO JE POTREBA ZA NjENIM ORGANIZOVANjEM NASTUPILA NAKON RASPISIVANjA IZBORA.


AGENCIJA NA SVOJOJ INTERNET STRANICI OBJAVLjUJE SPISAK PROMOTIVNIH AKTIVNOSTI O KOJIMA JE DOBILA UREDNA OBAVEŠTENjA ORGANA JAVNE VLASTI SA PRATEĆOM DOKUMENTACIJOM. ORGAN JAVNE VLASTI NE MOŽE DA ODRŽAVA PROMOTIVNU AKTIVNOST KOJA SE NE NALAZI NA SPISKU PROMOTIVNIH AKTIVNOSTI KOJE JE OBJAVILA AGENCIJA NA SVOJOJ INTERNET STRANICI. 


U TOKU IZBORNE KAMPANjE, JAVNI FUNKCIONER NE MOŽE TOKOM RADNOG VREMENA ORGANA JAVNE VLASTI U KOJEM OBAVLjA JAVNU FUNKCIJU DA UČESTVUJE U AKTIVNOSTIMA POLITIČKE STRANKE, ODNOSNO POLITIČKOG SUBJEKTA, NITI MOŽE SAM DA SPROVODI STRANAČKU AKTIVNOST.


U TOKU IZBORNE KAMPANjE, A NAKON ISTEKA ROKA ZA KANDIDOVANjE, JAVNI FUNKCIONER NE SME DA IZDAJE SAOPŠTENjA U VEZI SA VRŠENjEM JAVNE FUNKCIJE KOJA IMAJU ZA CILj ILI ZA POSLEDICU PROMOVISANjE POLITIČKE STRANKE, POLITIČKOG SUBJEKTA ILI KANDIDATA.


ODREDBE ST. 12. I 13. OVOG ČLANA NE ODNOSE SE NA NARODNE POSLANIKE, POSLANIKE U SKUPŠTINI AUTONOMNE POKRAJINE I ODBORNIKE U SKUPŠTINI JEDINICE LOKALNE SAMOUPRAVE.

PRILIKOM UČEŠĆA U AKTIVNOSTIMA POLITIČKE STRANKE, ODNOSNO POLITIČKOG SUBJEKTA, JAVNI FUNKCIONER NE SME DA SE NAJAVI, ODNOSNO DA BUDE NAJAVLjEN KAO JAVNI FUNKCIONER. UKOLIKO POLITIČKA STRANKA, ODNOSNO POLITIČKI SUBJEKT NAJAVI UČEŠĆE JAVNOG FUNKCIONERA U TOM SVOJSTVU, JAVNI FUNKCIONER JE DUŽAN DA BEZ ODLAGANjA ISPRAVI POGREŠNU NAJAVU.


UKOLIKO MEDIJ KOJI PRENOSI AKTIVNOSTI POLITIČKE STRANKE, ODNOSNO POLITIČKOG SUBJEKTA, JAVNOG FUNKCIONERA NAJAVI SUPROTNO STAVU 15. OVOG ČLANA, DUŽAN JE DA BEZ ODLAGANjA OBJAVI ISPRAVKU NA ISTI NAČIN NA KOJI JE OBJAVLjENA I POGREŠNA NAJAVA JAVNOG FUNKCIONERA.


U TOKU IZBORNE KAMPANjE, U POSTUPKU IZ ČLANA 78. ST. 1. I 2. OVOG ZAKONA, U KOME ODLUČUJE DA LI POSTOJI POVREDA IZ ST. 1, 3, 4, 6, 7, 12, 13. I 15. OVOG ČLANA, AGENCIJA ODLUČUJE U ROKU OD PET DANA OD DANA POKRETANjA POSTUPKA PO SLUŽBENOJ DUŽNOSTI, ODNOSNO OD DANA PRIJEMA PRIJAVE PRAVNOG ILI FIZIČKOG LICA.

PRAĆENjE AKTIVNOSTI JAVNIH FUNKCIONERA TOKOM IZBORNE KAMPANjE
ČLAN 50A

U TOKU IZBORNE KAMPANjE, A NAKON ISTEKA ROKA ZA KANDIDOVANjE, AGENCIJA PRATI POŠTOVANjE OBAVEZA JAVNIH FUNKCIONERA IZ ČLANA 50. OVOG ZAKONA.


PRAĆENjEM IZ STAVA 1. OVOG ČLANA OBUHVATAJU SE OBAVEZNO AKTIVNOSTI JAVNIH FUNKCIONERA KOJI U TOM SVOJSTVU NASTUPAJU U MEDIJIMA, NA KONFERENCIJAMA ZA MEDIJE, GOVORE NA JAVNIM SKUPOVIMA, OBJAVLjUJU IZJAVE NA INTERNET STRANICAMA ORGANA JAVNE VLASTI, ZVANIČNIM NALOZIMA ORGANA JAVNE VLASTI NA DRUŠTVENIM MREŽAMA, KAO I NA OTVORENIM PRIVATNIM KANALIMA KOMUNIKACIJE SA JAVNOŠĆU NA KOJIMA JAVNI FUNKCIONER OBJAVLjUJE INFORMACIJE O AKTIVNOSTIMA KOJE PREDUZIMA U TOM SVOJSTVU.


PRAĆENjE IZ STAVA 1. OVOG ČLANA VRŠI SE UVIDOM U INFORMACIJE KOJE SU OBJAVLjENE U MEDIJIMA I NA DRUŠTVENIM MREŽAMA, PRIKUPLjANjEM INFORMACIJA OD ORGANA JAVNE VLASTI, PRUŽALACA MEDIJSKIH USLUGA, JAVNIH FUNKCIONERA, DRUGIH PRAVNIH I FIZIČKIH LICA.


U ROKU OD TRI DANA OD DANA RASPISIVANjA IZBORA DIREKTOR AGENCIJE DONOSI PLAN PRAĆENjA AKTIVNOSTI JAVNIH FUNKCIONERA TOKOM IZBORNE KAMPANjE, KOJIM SE UTVRĐUJE SPISAK JAVNIH FUNKCIONERA KOJI ĆE BITI PRAĆENI. PLAN PRAĆENjA AKTIVNOSTI JAVNIH FUNKCIONERA TOKOM IZBORNE KAMPANjE SE IZRAĐUJE KORIŠĆENjEM SOFTVERSKOG ALATA ZA SLUČAJNI ODABIR, KAO I NA OSNOVU PROCENE RIZIKA ZASNOVANE NA ODLUKAMA AGENCIJE I PRIJAVAMA O KRŠENjU OVOG ZAKONA TOKOM PRETHODNIH IZBORNIH KAMPANjA.


SPISAK JAVNIH FUNKCIONERA IZ STAVA 4. OVOG ČLANA SADRŽI NE MANjE OD 60 LICA KADA SE ODRŽAVAJU IZBORI ZA NARODNE POSLANIKE ILI PREDSEDNIKA REPUBLIKE, NE MANjE OD 40 LICA KADA SE ODRŽAVAJU IZBORI ZA POSLANIKE U SKUPŠTINI AUTONOMNE POKRAJINE ILI IZBORI ZA ODBORNIKE U SKUPŠTINI GRADA BEOGRADA I NE MANjE OD 20 LICA KADA SE ODRŽAVAJU IZBORI ZA ODBORNIKE U SKUPŠTINI JEDINICE LOKALNE SAMOUPRAVE ILI GRADSKE OPŠTINE.


OSIM JAVNIH FUNKCIONERA OBUHVAĆENIH PRAĆENjEM NA OSNOVU SPISKA IZ STAVA 4. OVOG ČLANA, AGENCIJA OBAVEZNO PRATI AKTIVNOSTI PREDSEDNIKA REPUBLIKE I ČLANOVA VLADE.


KADA SE IZBORI ODRŽAVAJU ISTOVREMENO U VIŠE GRADOVA, OPŠTINA ILI GRADSKIH OPŠTINA, SPISAK JAVNIH FUNKCIONERA IZ STAVA 4. OVOG ČLANA SADRŽI NAJMANjE TRI LICA KOJA OBAVLjAJU JAVNU FUNKCIJU U ORGANIMA SVAKOG OD TIH GRADOVA, OPŠTINA, ODNOSNO GRADSKIH OPŠTINA.


AGENCIJA JEDNOM NEDELjNO OBJAVLjUJE NALAZE PRAĆENjA IZ STAVA 1. OVOG ČLANA, KOJI UKLjUČUJE PODATKE O VRSTAMA PRAĆENIH AKTIVNOSTI, VRSTI I BROJU PRAĆENIH POJAVLjIVANjA JAVNIH FUNKCIONERA U JAVNOSTI I POKRENUTIM POSTUPCIMA I MERAMA KOJE JE AGENCIJA PREDUZELA ZBOG POVREDE OBAVEZA IZ ČLANA 50. OVOG ZAKONA.


U SLUČAJU SUMNjE U KRŠENjE OBAVEZA IZ ČLANA 50. OVOG ZAKONA, AGENCIJA BEZ ODLAGANjA POKREĆE POSTUPAK PO SLUŽBENOJ DUŽNOSTI PROTIV JAVNOG FUNKCIONERA.


SREDSTVA ZA OBAVLjANjE POSLOVA PRAĆENjA AKTIVNOSTI JAVNIH FUNKCIONERA TOKOM IZBORNE KAMPANjE OBEZBEĐUJU SE AGENCIJI U BUDžETU REPUBLIKE SRBIJE, A U SLUČAJU VANREDNIH IZBORA IZ TEKUĆE BUDžETSKE REZERVE, U SKLADU SA PREDLOGOM KOJI DOSTAVI DIREKTOR AGENCIJE.

Ograničenja po prestanku javne funkcije
Član 55.

Lice kome je prestala javna funkcija, dve godine po prestanku javne funkcije, ne može, bez saglasnosti Agencije, da zasnuje radni odnos, odnosno poslovnu saradnju sa pravnim licem, preduzetnikom ili međunarodnom organizacijom koji imaju poslovni odnos sa organom javne vlasti u kojem je javni funkcioner vršio javnu funkciju, ODNOSNO AKO JE TOKOM VRŠENjA JAVNE FUNKCIJE DONOSIO ILI UČESTVOVAO U DONOŠENjU ODLUKA U VEZI SA POSLOVANjEM TOG PRAVNOG LICA, PREDUZETNIKA ILI MEĐUNARODNE ORGANIZACIJE, ODNOSNO AKO JE ORGAN JAVNE VLASTI U KOJEM JE JAVNI FUNKCIONER VRŠIO JAVNU FUNKCIJU VRŠIO NADZOR NAD TIM PRAVNIM LICEM, PREDUZETNIKOM ILI MEĐUNARODNOM ORGANIZACIJOM.
Lice kome je prestala javna funkcija dužno je da, pre zasnivanja radnog odnosa, odnosno poslovne saradnje iz stava 1. ovog člana, zatraži saglasnost Agencije, koja je dužna da odluči po zahtevu u roku od 30 dana.

U slučaju da Agencija ne odluči u roku iz stava 2. ovog člana, smatra se da je dala saglasnost za zasnivanje radnog odnosa, odnosno poslovnu saradnju.

U postupku davanja saglasnosti iz stava 1. ovog člana, Agencija naročito ceni koja ovlašćenja u vršenju javne funkcije je imao podnosilac zahteva. 
Zabrana iz stava 1. ovog člana ne odnosi se na javnog funkcionera izabranog neposredno od građana.

Zabrana vršenja druge javne funkcije
Član 56.

Javni funkcioner može da vrši samo jednu javnu funkciju, osim ako je Ustavom, zakonom i drugim propisom obavezan da vrši više javnih funkcija.

Izuzetno od stava 1. ovog člana, javni funkcioner može da vrši drugu javnu funkciju, na osnovu saglasnosti Agencije.

Javni funkcioner izabran na javnu funkciju neposredno od građana može, bez saglasnosti Agencije, da vrši više javnih funkcija na koje se bira neposredno od građana, osim u slučajevima nespojivosti utvrđenih Ustavom.

Javni funkcioner koji je izabran, postavljen ili imenovan na drugu javnu funkciju i koji namerava da više javnih funkcija vrši istovremeno dužan je da u roku od osam 15 dana od dana izbora, postavljenja ili imenovanja zatraži saglasnost Agencije. Uz zahtev, javni funkcioner dostavlja i pribavljeno pozitivno mišljenje organa koji ga je izabrao, postavio ili imenovao na javnu funkciju, a javni funkcioner koji je izabran na javnu funkciju neposredno od građana dostavlja pozitivno mišljenje nadležnog radnog tela organa u kome je javni funkcioner.

Agencija je dužna da odluči po potpunom i urednom zahtevu iz stava 4. ovog člana u roku od 15 dana od dana prijema zahteva. Agencija neće dati saglasnost za vršenje druge javne funkcije, ukoliko je vršenje te javne funkcije nespojivo sa javnom funkcijom koju javni funkcioner već vrši, odnosno ukoliko utvrdi postojanje sukoba interesa, o čemu donosi obrazloženu odluku.

U slučaju da Agencija ne odluči u roku iz stava 5. ovog člana, smatra se da je dala odobrenje javnom funkcioneru za vršenje druge javne funkcije, osim ako je javnom funkcioneru drugim propisom zabranjeno istovremeno vršenje te dve javne funkcije.

Javni funkcioner koji je izabran, postavljen ili imenovan na drugu javnu funkciju, suprotno odredbama ovog zakona, dužan je da u roku od osam dana od dana dostavljanja odluke Agencije podnese ostavku na jednu od javnih funkcija i o tome obavesti Agenciju. Ako javni funkcioner ne podnese ostavku u propisanom roku, kasnija javna funkcija prestaje po sili zakona.

Odluku o prestanku javne funkcije u slučaju iz stava 7. ovog člana donosi organ, odnosno stalno radno telo organa koji je javnog funkcionera izabrao, postavio ili imenovao na kasniju javnu funkciju, u roku od osam dana od dana prijema odluke Agencije kojom se utvrđuje da je javni funkcioner izabran, postavljen ili imenovan na drugu javnu funkciju suprotno odredbama ovog zakona.

Predaja primljenog protokolarnog i prigodnog poklona organu javne vlasti
Član 59.

Protokolarni poklon je poklon koji javni funkcioner ili član porodice prima od predstavnika strane države, međunarodne organizacije ili stranog fizičkog ili pravnog lica prilikom službene posete ili u drugim sličnim prilikama.

Prigodni poklon je poklon koji se prima u prilikama kada se tradicionalno razmenjuju pokloni.

Primljeni prigodni i protokolarni pokloni postaju javna svojina, u skladu sa zakonom koji uređuje javnu svojinu.

Javni funkcioner dužan je da u roku od osam DESET dana od dana prijema prigodnog ili protokolarnog poklona, odnosno od povratka u zemlju preda poklon organu javne vlasti u kome je na javnoj funkciji, a organ javne vlasti da poklon dalje preda organu nadležnom za postupanje sa stvarima u javnoj svojini.

Zadržavanje u svojinu protokolarnih i prigodnih poklona
Član 60.

Izuzetno, javni funkcioner i član porodice imaju pravo da zadrže u svojinu protokolarni ili prigodni poklon čija vrednost ne prelazi 10% prosečne mesečne zarade bez poreza i doprinosa u Republici Srbiji, ali tako da ukupna vrednost u svojinu zadržanih poklona ne pređe u kalendarskoj godini iznos jedne prosečne mesečne zarade bez poreza i doprinosa u Republici Srbiji.

Poklon koji je zadržao u svojinu član porodice računa se javnom funkcioneru u ukupnu vrednost poklona koje je zadržao u svojini u kalendarskoj godini.

AKO JAVNI FUNKCIONER ILI ČLAN PORODICE ŽELI DA ZADRŽI PRIGODAN ILI PROTOKOLARNI POKLON ČIJA VREDNOST PRELAZI 10% PROSEČNE MESEČNE ZARADE BEZ POREZA I DOPRINOSA U REPUBLICI SRBIJI, A KOJI NIJE OD POSEBNOG ZNAČAJA ZA REPUBLIKU SRBIJU, AUTONOMNU POKRAJINU, LOKALNU SAMOUPRAVU ILI GRADSKU OPŠTINU, MOŽE ZA VREME TRAJANjA JAVNE FUNKCIJE PO OSNOVU KOJE JE POKLON PRIMLjEN, PODNETI ZAHTEV ORGANU NADLEŽNOM ZA POSTUPANjE SA STVARIMA U JAVNOJ SVOJINI ZA OTKUP POKLONA PO TRŽIŠNOJ VREDNOSTI.

Vrednost poklona
Član 61.

 
Vrednost poklona čini tržišna cena poklona na dan kada je ponuđen ili primljen.

Tržišna cena poklona je prosečna cena predmeta ili usluge koji su predmet poklona na tržištu, odnosno prosečna cena predmeta ili usluge slične vrste i vrednosti u slobodnoj prodaji na tržištu.

U SLUČAJU POTREBE JAVNI FUNKCIONER, ORGAN JAVNE VLASTI U KOME JE JAVNI FUNKCIONER NA JAVNOJ FUNKCIJI ILI ORGAN NADLEŽAN ZA POSTUPANjE SA STVARIMA U JAVNOJ SVOJINI, MOŽE ZATRAŽITI PROCENU VREDNOSTI POKLONA OD NADLEŽNOG ORGANA ILI ORGANIZACIJE, KAO I PRAVNOG I FIZIČKOG LICA KOJE OBAVLjA POSLOVE PROCENE VREDNOSTI STVARI. 

Evidencija poklona
Član 63.

Organ javne vlasti vodi evidenciju o poklonima koji su primili njegovi javni funkcioneri i članovi porodice.

Evidencija sadrži naziv organa javne vlasti, mesto i datum popunjavanja evidencije, potpis odgovornog lica organa javne vlasti i podatke koje sadrži obaveštenje javnog funkcionera o primljenom poklonu iz člana 62. stav 2. tačka 1) i tač. 3) do 8) ovog zakona.

Obrazac evidencije poklona propisuje Agencija.

Obaveza predaje evidencije poklona Agenciji
Član 64.

Organ javne vlasti dužan je da preda kopiju evidencije poklona Agenciji do 1. marta tekuće godine za prethodnu kalendarsku godinu.

Podaci iz evidencije poklona koja je predata Agenciji su javni, IZUZEV ADRESE POKLONODAVCA, AKO JE POKLONODAVAC FIZIČKO LICE.

Redovno prijavljivanje imovine i prihoda
Član 68.

Javni funkcioner podnosi, u roku od 30 dana od dana izbora, postavljenja ili imenovanja, Agenciji izveštaj o svojoj imovini i prihodima (u daljem tekstu: Izveštaj), imovini i prihodima supružnika ili vanbračnog partnera, kao i maloletne dece ukoliko žive u istom porodičnom domaćinstvu, prema stanju na dan izbora, postavljenja ili imenovanja.

JAVNI FUNKCIONER PODNOSI, U ROKU OD 30 DANA OD DANA IZBORA, POSTAVLjENjA ILI IMENOVANjA, AGENCIJI IZVEŠTAJ O SVOJOJ IMOVINI I PRIHODIMA, IMOVINI I PRIHODIMA SUPRUŽNIKA ILI VANBRAČNOG PARTNERA, KAO I MALOLETNE DECE UKOLIKO ŽIVE U ISTOM PORODIČNOM DOMAĆINSTVU, PREMA STANjU NA DAN IZBORA, POSTAVLjENjA ILI IMENOVANjA (U DALjEM TEKSTU: IZVEŠTAJ).

Javni funkcioner koji je po prestanku javne funkcije odmah ponovo izabran, imenovan ili postavljen NA ISTU JAVNU FUNKCIJU, ne podnosi ponovo Izveštaj ako nema promene podataka iz prethodnog Izveštaja, ali je dužan da o tome obavesti Agenciju u roku od 30 dana od dana ponovnog izbora, postavljenja ili imenovanja.

Izveštaj podnosi i lice kome je prestala javna funkcija, u roku od 30 dana od dana prestanka javne funkcije, prema stanju na dan prestanka javne funkcije.

Vanredno prijavljivanje imovine i prihoda 

Član 69.


Ako se imovina ili prihodi javnog funkcionera bitno promene u prethodnoj godini, javni funkcioner podnosi Agenciji Izveštaj prema stanju na dan 31. decembra prethodne godine, a najkasnije do isteka roka za podnošenje godišnje poreske prijave za utvrđivanje poreza na dohodak građana.


Bitna promena postoji kad su uvećani ili umanjeni imovina ili prihodi koji, prema prethodnom Izveštaju, prelaze prosečnu godišnju zaradu bez poreza i doprinosa u Republici Srbiji ili kad je promenjena struktura te imovine.


BITNA PROMENA POSTOJI KADA SU UVEĆANI ILI UMANjENI IMOVINA ILI PRIHODI KOJI, PREMA PRETHODNOM IZVEŠTAJU, PRELAZE PROSEČNU GODIŠNjU ZARADU BEZ POREZA I DOPRINOSA U REPUBLICI SRBIJI, ZA BILO KOJU GODINU POSLE PODONŠENjA TOG IZVEŠTAJA U PERIODU DO PODNOŠENjA NOVOG IZVEŠTAJA ILI DO POČETKA PROVERE IZVEŠTAJA, KAO I KADA JE PROMENjENA STRUKTURA PRIJAVLjENE IMOVINE.


POD PROMENOM STRUKTURE PRIJAVLjENE IMOVINE PODRAZUMEVA SE I PROMENA PRAVA SVOJINE ILI PRAVA ZAKUPA NA POKRETNIM STVARIMA KOJE PODLEŽU REGISTRACIJI.

Lice kome je prestala javna funkcija dužno je da dve godine posle prestanka javne funkcije podnese Izveštaj prema stanju na dan 31. decembra prethodne godine, ODNOSNO PREMA STANjU NA DAN ISTEKA PERIODA OD DVE GODINE POSLE PRESTANKA JAVNE FUNKCIJE, najkasnije do isteka roka za podnošenje godišnje poreske prijave za utvrđivanje poreza na dohodak građana, pod uslovom da su imovina i prihodi bitno promenjeni u odnosu na prethodnu godinu.

Javni funkcioneri koji podnose Izveštaj na zahtev Agencije
Član 70.


Redovno i vanredno prijavljivanje imovine i prihoda (čl. 68. i 69) ne primenjuje se na odbornike, članove opštinskog i gradskog veća, članove opštinskih i gradskih izbornih komisija i članove organa javnih preduzeća, privrednih društava, ustanova i drugih organizacija čiji je osnivač ili član opština, grad ili gradska opština.


Redovno i vanredno prijavljivanje imovine i prihoda ne primenjuje se ni na članove organa javnih preduzeća, privrednih društava, ustanova i drugih organizacija čiji je osnivač ili član Republika Srbija ili autonomna pokrajina, ako zakonom, drugim propisom ili aktom nije predviđeno da javni funkcioner ima pravo na naknadu po osnovu članstva.


Agencija može da zatraži Izveštaj i od javnih funkcionera iz st. 1. i 2. ovog člana, u roku koji ona odredi.

Sadržina Izveštaja
Član 71.


Izveštaj sadrži sledeće podatke o imovini i prihodima javnog funkcionera i članova porodice iz člana 68. stav 1. ovog zakona:


1) ime i prezime;


2) javnu funkciju;


3) jedinstveni matični broj građana;


4) prebivalište i boravište;


5) broj telefona i adresu elektronske pošte;


6) drugi posao, delatnost i članstvo u organima udruženja;


7) izvor i visinu neto prihoda javnog funkcionera koje prima zato što je na javnoj funkciji i izvor i visinu ostalih neto prihoda koje prima iz budžeta i drugih javnih izvora;


8) izvor i visinu neto prihoda od drugog posla ili delatnosti;


9) neto prihode od naučno-istraživačke, nastavne, kulturno-umetničke, humanitarne ili sportske delatnosti;


10) prihode od autorskih, patentnih i drugih prava intelektualne svojine;


11) izvor i visinu ostalih neto prihoda;


12) pravo korišćenja stana za službene potrebe;


13) pravo svojine ili pravo zakupa na nepokretnostima;


14) pravo svojine ili pravo zakupa na pokretnim stvarima koje podležu registraciji;


15) depozite u bankama i drugim finansijskim ustanovama sa nazivom banke ili finansijske ustanove, vrstom i brojem računa i iznosom sredstava na računima;


16) zakup sefova u bankama;


17) potraživanja i dugovanja (glavnica, kamata i rok otplate i dospeća);


18) akcije i udele u pravnom licu;


19) podatke o pravnom licu u kome pravno lice iz tačke 18) ovog stava ima više od 3% udela ili akcija;


20) finansijske instrumente;


21) delatnost preduzetnika;


22) gotov novac, digitalnu imovinu i dragocenosti, kao i drugu pokretnu imovinu čija vrednost prelazi 5.000 evra u dinarskoj protivvrednosti prema srednjem kursu Narodne banke Srbije.


22) GOTOV NOVAC, DRAGOCENOSTI I DRUGU POKRETNU IMOVINU ČIJA VREDNOST PRELAZI 5.000 EVRA U DINARSKOJ PROTIVVREDNOSTI PREMA SREDNjEM KURSU NARODNE BANKE SRBIJE, KAO I DIGITALNU IMOVINU (KRIPTOVALUTE), BEZ OBZIRA NA NjENU VREDNOST.

Izveštaj sadrži i datum i mesto njegovog sačinjavanja i potpis javnog funkcionera koji ga podnosi.


U Izveštaju se navode imovina i prihodi u zemlji i u inostranstvu.


Izveštaj se podnosi na obrascu i na način koji propisuje Agencija.

Javnost podataka iz Registra imovine i prihoda javnih funcionera
Član 73.


Podaci koji su javno dostupni iz Registra imovine i prihoda javnih funkcionera su:


1) ime i prezime javnog funkcionera;


2) javna funkcija koju vrši;


3) izvor i visina neto prihoda javnog funkcionera koje prima iz budžeta i drugih javnih izvora;


4) pravo korišćenja stana za službene potrebe, izuzev adrese na kojoj se stan nalazi;


5) pravo svojine ili pravo zakupa na nepokretnosti, izuzev adrese na kojoj se nepokretnost nalazi;


6) pravo svojine ili pravo zakupa javnog funkcionera na pokretnim stvarima koje podležu registraciji, izuzev njihovog registarskog broja;


6) PRAVO SVOJINE ILI PRAVO ZAKUPA JAVNOG FUNKCIONERA NA PREVOZNOM SREDSTVU BEZ NAVOĐENjA REGISTARSKOG BROJA;

7) depoziti u bankama i drugim finansijskim ustanovama bez naziva banke ili druge finansijske ustanove i bez navođenja vrste i broja računa i iznosa sredstava na računima;


8) akcijama i udelima u pravnom licu;


9) pravnom licu u kome pravno lice iz tačke 8) ovog stava ima više od 3% udela ili akcija;


10) delatnost preduzetnika.


Izuzetno, podaci iz Izveštaja javnih funkcionera u državnim organima određenim zakonima kojima se uređuje organizacija i nadležnost državnih organa u suzbijanju organizovanog kriminala, terorizma i korupcije nisu dostupni javnosti dok ne isteknu dve godine od prestanka javne funkcije.

Pokretanje postupka
Član 78.

Postupak u kome se odlučuje o postojanju povrede ovog zakona pokreće Agencija po službenoj dužnosti.

Agencija može da pokrene postupak po zahtevu organa javne vlasti koji je javnog funkcionera izabrao, postavio ili imenovao ili u kome je javni funkcioner na javnoj funkciji ili po prijavi fizičkog ili pravnog lica.

Agencija može da pokrene postupak po službenoj dužnosti i na osnovu prijave fizičkog ili pravnog lica.

POD PRIJAVOM FIZIČKOG ILI PRAVNOG LICA IZ STAVA 2. OVOG ČLANA PODRAZUMEVA SE PISMENO OBRAĆANjE FIZIČKOG ILI PRAVNOG LICA AGENCIJI U KOME SE IZNOSE ČINjENICE KOJE IZAZIVAJU SUMNjU U POSTOJANjE POVREDA OVOG ZAKONA.
AKO AGENCIJA UTVRDI DA NE POSTOJE RAZLOZI ZA POKRETANjE POSTUPKA ZA POVREDU OVOG ZAKONA NA OSNOVU ZAHTEVA ILI PRIJAVE IZ STAVA 2. OVOG ČLANA, DIREKTOR AGENCIJE DONOSI REŠENjE KOJIM SE ODBIJA ZAHTEV ILI PRIJAVA. PROTIV REŠENjA DIREKTORA AGENCIJE PODNOSILAC ZAHTEVA ILI PRIJAVE MOŽE IZJAVITI ŽALBU VEĆU AGENCIJE U ROKU OD 15 DANA OD DANA PRIJEMA REŠENjA.
Zahtev ili prijava mora da bude u pismenom obliku i da sadrži:

1) naziv i sedište, odnosno ime i prezime i adresu podnosioca prijave;

2) ime i prezime javnog funkcionera, javnu funkciju na kojoj se nalazi i organ javne vlasti u kome je javni funkcioner;

3) činjenice iz kojih proizlazi sumnja da postoji povreda ovog zakona;

4) potpis podnosioca prijave, odnosno potpis ovlašćenog lica.

Izuzetno od stava 4. 5. ovog člana, prijava može da bude i anonimna.

Anonimna prijava mora da sadrži podatke iz stava 4. 5. tač. 2) i 3) ovog člana.

Ako je podneta prijava za pokretanje postupka, Agencija može da zahteva od podnosioca prijave da dostavi dokumenta i informacije kojima raspolaže, a koji su značajni za odlučivanje o pokretanju postupka.

Agencija štiti identitet podnosioca prijave, tako što podatke o njemu ne može dostaviti nikome izuzev sudu, radi donošenja odluke o tome da li identitet podnosioca prijave može biti otkriven u cilju očuvanja javnog interesa ili zaštite prava trećih lica.

Odluke i pravna sredstva
Član 80.


Odluku kojom se utvrđuje povreda ovog zakona i izriče mera ili obustavlja postupak donosi direktor Agencije.


Postupak se obustavlja kada se utvrdi da ne postoji povreda ovog zakona.


Protiv odluke direktora Agencije može da se izjavi žalba Veću Agencije, u roku od 15 dana od dana prijema odluke.


Odluka Veća Agencije je konačna i protiv nje može da se pokrene upravni spor.


U upravnom sporu sud je dužan da presudom reši upravnu stvar.

ČLAN 80.


DIREKTOR AGENCIJE DONOSI REŠENjE KOJIM SE UTVRĐUJE POVREDA OVOG ZAKONA I IZRIČE MERA ILI OBUSTAVLjA POSTUPAK.


POSTUPAK SE OBUSTAVLjA KADA SE UTVRDI DA NEMA OSNOVA ZA VOĐENjE POSTUPKA ZA ODLUČIVANjE O POSTOJANjU POVREDE OVOG ZAKONA.


PROTIV REŠENjA DIREKTORA AGENCIJE MOŽE DA SE IZJAVI ŽALBA VEĆU AGENCIJE, U ROKU OD 15 DANA OD DANA PRIJEMA REŠENjA.


VEĆE AGENCIJE JE DUŽNO DA O ŽALBI ODLUČI U ROKU OD 30 DANA OD DANA PRIJEMA ŽALBE.


IZUZETNO OD STAVA 4. OVOG ČLANA, U TOKU IZBORNE KAMPANjE, VEĆE AGENCIJE JE DUŽNO DA O ŽALBI ODLUČI U ROKU OD 15 DANA OD DANA PRIJEMA ŽALBE.


REŠENjE VEĆA AGENCIJE JE KONAČNO I PROTIV NjEGA MOŽE DA SE POKRENE UPRAVNI SPOR.


U UPRAVNOM SPORU SUD JE DUŽAN DA PRESUDOM REŠI UPRAVNU STVAR.

Postupanje posle konačnosti preporuke za razrešenje sa javne funkcije
Član 84.

Posle konačnosti odluke kojom je izrečena mera javnog objavljivanja preporuke za razrešenje sa javne funkcije, Agencija dostavlja odluku organu javne vlasti nadležnom za razrešenje, u roku od osam dana od konačnosti odluke.

Organ javne vlasti obaveštava Agenciju o merama koje je preduzeo na osnovu konačne odluke, u roku od 60 dana od dana prijema odluke.
ČLAN 84.

POSLE KONAČNOSTI REŠENjA KOJIM JE IZREČENA MERA JAVNOG OBJAVLjIVANjA PREPORUKE ZA RAZREŠENjE SA JAVNE FUNKCIJE, AGENCIJA DOSTAVLjA REŠENjE ORGANU JAVNE VLASTI NADLEŽNOM ZA RAZREŠENjE, U ROKU OD OSAM DANA OD KONAČNOSTI REŠENjA.


ORGAN JAVNE VLASTI OBAVEŠTAVA AGENCIJU O MERAMA KOJE JE PREDUZEO NA OSNOVU KONAČNOG REŠENjA, U ROKU OD 60 DANA OD DANA PRIJEMA REŠENjA.
Javno objavljivanje odluka
Član 85.

Izreka i sažeto obrazloženje konačne odluke kojom KONAČNOG REŠENjA KOJIM je javnom funkcioneru izrečena mera javnog objavljivanja preporuke za razrešenje sa javne funkcije i mera javnog objavljivanja odluke o povredi ovog zakona objavljuju se na internet stranici Agencije i u „Službenom glasniku Republike Srbije”.


IZUZETNO OD STAVA 1. OVOG ČLANA, IZREKA I SAŽETO OBRAZLOŽENjE PRVOSTEPENOG, ODNOSNO KONAČNOG REŠENjA, DONETOG U POSTUPKU U KOME SE ODLUČUJE O POSTOJANjU POVREDE ODREDABA ČLANA 50. OVOG ZAKONA UČINjENE ZA VREME IZBORNE KAMPANjE, OBJAVLjUJU SE NA INTERNET STRANICI AGENCIJE U ROKU OD JEDNOG DANA OD DANA DONOŠENjA REŠENjA.

ŽALBA IZJAVLjENA PROTIV PRVOSTEPENOG REŠENjA IZ STAVA 2. OVOG ČLANA OBJAVLjUJE SE NA INTERNET STRANICI AGENCIJE U ROKU OD JEDNOG DANA OD DANA PRIJEMA ŽALBE.

AKO JE KONAČNIM REŠENjEM IZ STAVA 2. OVOG ČLANA, JAVNOM FUNKCIONERU IZREČENA MERA IZ ČLANA 82. OVOG ZAKONA, IZREKA I SAŽETO OBRAZLOŽENjE TOG REŠENjA OBJAVLjUJU SE I U „SLUŽBENOM GLASNIKU REPUBLIKE SRBIJEˮ.

Prijavljivanje povreda zakona nadležnim organima
Član 86.


Kad u toku postupka nađe da postoje osnovi sumnje da je učinjeno krivično delo za koje se goni po službenoj dužnosti ili prekršaj ili povreda dužnosti iz radnog odnosa, Agencija podnosi nadležnom organu krivičnu prijavu, zahtev za pokretanje prekršajnog postupka ili inicijativu za pokretanje disciplinskog postupka.


AKO JE U POSTUPKU PRED AGENCIJOM UTVRĐENA POVREDA OVOG ZAKONA KOJA IMA OBELEŽJA PREKRŠAJA PREDVIĐENOG OVIM ZAKONOM, AGENCIJA JE DUŽNA DA PODNESE ZAHTEV ZA POKRETANjE PREKRŠAJNOG POSTUPKA.

IZUZETNO OD ST. 1. I 2. OVOG ČLANA, PROTIV JAVNOG FUNKCIONERA KOJEM JE U POSTUPKU ODLUČIVANjA O POSTOJANjU POVREDE OVOG ZAKONA, REŠENjEM DIREKTORA AGENCIJE PRVI PUT IZREČENA MERA OPOMENE ZBOG LAKŠE POVREDE OVOG ZAKONA, AGENCIJA NEĆE PODNETI ZAHTEV ZA POKRETANjE PREKRŠAJNOG POSTUPKA.


AKO JAVNI FUNKCIONER PONOVO UČINI POVREDU IZ STAVA 3. OVOG ČLANA, AGENCIJA ĆE PROTIV NjEGA PODNETI ZAHTEV ZA POKRETANjE PREKRŠAJNOG POSTUPKA, BEZ PRETHODNOG IZRICANjA MERE OPOMENE.


Nadležni organ je dužan da, u roku od 90 dana od prijema krivične prijave, zahteva za pokretanje prekršajnog postupka ili inicijative za pokretanje disciplinskog postupka, obavesti Agenciju o tome šta je preduzeo.


Odluke Agencije ne utiču na krivičnu i materijalnu odgovornost javnog funkcionera.

Pojam predstavke
Član 87.

Predstavka je pismeno obraćanje fizičkog ili pravnog lica Agenciji u kome se iznose činjenice koje izazivaju sumnju u korupciju.

Ako Agencija nije nadležna da postupa po predstavci, prosleđuje predstavku nadležnom organu i o tome obaveštava podnosioca predstavke.

Agencija štiti identitet podnosioca prijave PREDSTAVKE, tako što podatke o njemu ne može dostaviti nikome izuzev sudu, radi donošenja odluke o tome da li identitet podnosioca predstavke može biti otkriven u cilju očuvanja javnog interesa ili zaštite prava trećih lica.

Postupanje po anonimnim predstavkama
Član 91.


Agencija postupa po anonimnim predstavkama ako navodi iz predstavke i priloženi dokazi izazivaju sumnju u korupciju.


AKO ANONIMNA PREDSTAVKA NE SADRŽI JASNE NAVODE KOJI IZAZIVAJU SUMNjU U KORUPCIJU, AGENCIJA NE POSTUPA PO TOJ PREDSTAVCI.

Obuka u oblasti sprečavanja korupcije i jačanja integriteta
Član 99.

Agencija donosi i objavljuje program obuke u oblasti sprečavanja korupcije, ZLOUPOTREBE JAVNIH RESURSA i jačanja integriteta, kao i uputstvo za sprovođenje obuke.

Agencija stručno osposobljava lica koja će sprovoditi obuku.

Organi javne vlasti dužni su da sprovode obuku zaposlenih i rukovodilaca, u skladu sa programom obuke i uputstvom za obuku i da pismeno izveste Agenciju o sprovođenju obuke.

Agencija prati sprovođenje obuke u organima javne vlasti.

Agencija može da sprovodi obuke zaposlenima u preduzećima, drugim pravnim licima i udruženjima, u skladu sa godišnjim programom obuke.

Prekršaji javnih funkcionera
Član 103.


Novčanom kaznom u iznosu od 100.000 do 150.000 dinara kazniće se za prekršaj javni funkcioner ako:


1) se ne odazove na poziv Agencije (član 37);


2) u propisanom roku ne obavesti Agenciju o sumnji u postojanje sukoba interesa koji on ili sa njime povezano lice ima (član 42. stav 1);


3) u propisanom roku ne obavesti Agenciju o obavljanju drugog posla ili delatnosti (član 45. stav 1);


4) obavlja drugi posao ili delatnost suprotno članu 46. ovog zakona;


5) savetuje pravna i fizička lica suprotno članu 47. ovog zakona;


6) za vreme vršenja javne funkcije osnuje privredno društvo, odnosno javnu službu ili započne obavljanje samostalne delatnosti (član 48. stav 1);


7) za vreme vršenja javne funkcije postane zastupnik ili član organa pravnog lica u privatnoj svojini ili vrši upravljačka prava (član 48. stav 2);


8) postane član ili zastupnik udruženja suprotno članu 49. ovog zakona;


9) brisana 

10) ne prenese upravljačka prava u propisanom roku (član 51. stav 1);


11) ne dostavi podatke Agenciji u propisanom roku (član 51. stav 2);


12) vrši drugu javnu funkciju suprotno članu 56. ovog zakona;


13) primi poklon suprotno članu 58. ovog zakona;


14) ne preda prigodni ili protokolarni poklon u propisanom roku (član 59. stav 4);


15) zadrži u svojinu protokolarni ili prigodni poklon suprotno članu 60. ovog zakona;


16) ne obavesti organ javne vlasti o primljenom poklonu na propisan način i u propisanom roku (član 62);


17) ne podnese izveštaj o imovini i prihodima ili obaveštenje u propisanom roku, odnosno podnese netačan ili nepotpun izveštaj o imovini i prihodima (čl. 68. i 69);


Novčanom kaznom od 100.000 do 150.000 dinara kazniće se za prekršaj javni funkcioner ako vrši funkciju u političkoj stranci, odnosno političkom subjektu i učestvuje u njihovim političkim aktivnostima suprotno članu 50. st. 1, 2, 4. i 5. ovog zakona.


NOVČANOM KAZNOM OD 100.000 DO 150.000 DINARA KAZNIĆE SE ZA PREKRŠAJ JAVNI FUNKCIONER AKO JAVNU FUNKCIJU VRŠI SUPROTNO ČLANU 50. ST. 1, 3, 4, 6, 7, 12, 13. I 15. OVOG ZAKONA.

Za prekršaj iz stava 1. tačka 1) ovog člana kazniće se zaposleni i drugi radno angažovani u organu javne vlasti novčanom kaznom u iznosu od 100.000 do 150.000 dinara.


Za prekršaj iz stava 1. tač. 13) i 15) ovog člana kazniće se član porodice javnog funkcionera novčanom kaznom u iznosu od 100.000 do 150.000 dinara.


Za prekršaj iz stava 1. tačka 17) ovog člana kazniće se lice kome je prestala javna funkcija novčanom kaznom u iznosu od 100.000 do 150.000 dinara.

Prekršaji odgovornog lica u organu javne vlasti
Član 104.


Novčanom kaznom u iznosu od 100.000 do 150.000 dinara kazniće se za prekršaj odgovorno lice u organu javne vlasti ako organ javne vlasti:


1) Agenciji ne omogući neposredan uvid u podatke i dokumenta, odnosno ako u propisanom roku ne dostavi Agenciji dokumenta i informacije kojima raspolaže (član 36. st. 1. i 2);


1A) AKO ORGAN JAVNE VLASTI NE DOSTAVI AGENCIJI OBAVEŠTENjE O PLANIRANOJ PROMOTIVNOJ AKTIVNOSTI U SKLADU SA ČLANOM 50. ST. 9. I 10. OVOG ZAKONA;

1B) U PERIODU NAKON ISTEKA ROKA ZA KANDIDOVANjE, A PRE KRAJA IZBORNE KAMPANjE SPROVEDE PROMOTIVNU AKTIVNOST KOJA SE NE NALAZI NA SPISKU PROMOTIVNIH AKTIVNOSTI KOJI JE OBJAVILA AGENCIJA U SKLADU SA ČLANOM 50. STAV 11. OVOG ZAKONA;

2) u propisanom roku ne donese odluku o prestanku funkcije (član 56. stav 8);


3) ne vodi evidenciju poklona u skladu sa članom 63. ovog zakona;


4) ne preda Agenciji kopiju evidencije poklona za prethodnu kalendarsku godinu u propisanom roku (član 64. stav 1);


5) u propisanom roku ne obavesti Agenciju o izboru, postavljenju ili imenovanju javnog funkcionera, odnosno o prestanku javne funkcije (član 67. stav 1);


6) u propisanom roku od prijema krivične prijave, zahteva za pokretanje prekršajnog postupka ili inicijative za pokretanje disciplinskog postupka ne obavesti Agenciju o tome šta je preduzeo (član 86. stav 2. 5. i član 90. stav 4);


7) ne dostavi Agenciji plan integriteta i izveštaj o sprovođenju plana integriteta (član 95. stav 3);


8) ne odredi lice koje će obavljati poslove koordinacije u vezi sa donošenjem, sprovođenjem i izveštavanjem o sprovođenju plana integriteta (član 97. stav 2);


9) ne sprovodi obuku zaposlenih i rukovodilaca, u skladu sa programom obuke i uputstvom za obuku i pismeno ne izvesti Agenciju o sprovođenju obuke (član 99. stav 3).


Za prekršaj iz stava 1. tačka 1) ovog člana kazniće se lice koje vrši javna ovlašćenja novčanom kaznom u iznosu od 100.000 do 150.000 dinara.

ZAŠTITNA MERA JAVNOG OBJAVLjIVANjA PRESUDE
ČLAN 106A

ZA PREKRŠAJE IZ ČL. 103. DO 106. OVOG ZAKONA OBAVEZNO SE IZRIČE ZAŠTITNA MERA JAVNOG OBJAVLjIVANjA PRESUDE.
IZJAVA O USKLAĐENOSTI PROPISA SA PROPISIMA EVROPSKE UNIJE
1. Organ državne uprave, odnosno drugi ovlašćeni predlagač propisa
Narodni poslanik Miroslav Petrašinović
2. Naziv propisa
Predlog zakona o izmenama i dopunama Zakona o sprečavanju korupcije
Proposal of the Law on Amendments and Supplements to the Law on the Prevention of Corruption 

 3. Usklađenost propisa s odredbama Sporazuma o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije sa druge strane („Službeni glasnik RS”, broj 83/08) (u daljem tekstu: Sporazum):

a) Odredba Sporazuma koja se odnosi na normativnu sadržinu propisa,

b) Prelazni rok za usklađivanje zakonodavstva prema odredbama Sporazuma,

 v) Ocena ispunjenosti obaveze koje proizlaze iz navedene odredbe Sporazuma,

g) Razlozi za delimično ispunjavanje, odnosno neispunjavanje obaveza koje proizlaze iz navedene odredbe Sporazuma,

d) Veza sa Nacionalnim programom za usvajanje pravnih tekovina Evropske unije.

4. Usklađenost propisa sa propisima Evropske unije:

a) Navođenje odredbi primarnih izvora prava Evropske unije i ocene usklađenosti sa njima,

b) Navođenje sekundarnih izvora prava Evropske unije i ocene usklađenosti sa njima,

/

v) Navođenje ostalih izvora prava Evropske unije i usklađenost sa njima,

g) Razlozi za delimičnu usklađenost, odnosno neusklađenost,

d) Rok u kojem je predviđeno postizanje potpune usklađenosti propisa sa propisima Evropske unije.

5.  Ukoliko ne postoje odgovarajuće nadležnosti Evropske unije u materiji koju reguliše propis, i/ili ne postoje odgovarajući sekundarni izvori prava Evropske unije sa kojima je potrebno obezbediti usklađenost, potrebno je obrazložiti tu činjenicu. U ovom slučaju, nije potrebno popunjavati Tabelu usklađenosti propisa. Tabelu usklađenosti nije potrebno popunjavati i ukoliko se domaćim propisom ne vrši prenos odredbi sekundarnog izvora prava Evropske unije već se isključivo vrši primena ili sprovođenje nekog zahteva koji proizilazi iz odredbe sekundarnog izvora prava (npr. Predlogom odluke o izradi strateške procene uticaja biće sprovedena obaveza iz člana 4. Direktive 2001/42/EZ, ali se ne vrši i prenos te odredbe direktive).  

 /

6. Da li su prethodno navedeni izvori prava Evropske unije prevedeni na srpski jezik?

/

7. Da li je propis preveden na neki službeni jezik Evropske unije?

/

8. Saradnja sa Evropskom unijom i učešće konsultanata u izradi propisa i njihovo mišljenje o usklađenosti.

/

Beograd, 21. avgust 2026. godine
Potpis ovlašćenog predlagača propisa
____________________________________



  


                  Miroslav Petrašinović

